Янги ижтимоий тармоқ очиш рақобати – mulkdor.com\nFebruary 13 2018, 03:02 ДунёЖамиятИлм-фанИнсон ҳуқуқлариМақолалар\nИнтернет оламида фойдаланувчилари энг кўп компания Facebook ижтимоий тармоғидир. Ҳозирда компания ижтимоий тармоқдаги бемаъни фикрларни йўқ қилишга ёрдам берадиган янги функцияни ишга тушириш ниятида эканини маълум қилди.\nБугунги кунда компания Downvote босмасини тестдан ўтказиш устида. Бу тўғрида AIN хабар тарқатган.\nТугмани босиш орқали фойдаланувчилар ҳамма бетдаги хабарлар бўйича эслатма тўғрисида шикоят қила олади. Downvote фикрларга тегишли шикоятлар тугмаси. Янги функция аввал АҚШда синовдан ўтади.\nБу функция ўз навбатида фойдаланувчилар учун ёқимсиз ва бетайин фикрлар тўғрисида сигнал беришнинг осон йўли.\nЭслатиб ӯтамиз, Facebook ижтимоий тармоғи, яқинда алгоритмини ўзгартиради. Бу ҳақида компания бошлиғи Марк Цукерберг ўзининг жорий йилги баёнотномасида айтган эди. Эндиликда тармоқда иқтисодий маҳсулотларнинг рекламаси камайиши мумкинлиги ҳам эҳтимолдан ҳоли эмас.\nЭнди Цукерберг билан Масклар ӯртасидаги рақобатга келсак. Ўтган ҳафтада Илон Маск ўзининг SpaceX компаниясига тегишли Falcon Heavy ракетасини самога учиргани, бу «янги давр»нинн бошлангани ҳақида хабар берарди. Негаки, шу кунгача АҚШлик муҳандис Илон Маскга бу тажрибасини амалда синаб кӯрсатмаганлиги орқасида милиардерларнинг ишончи тўлиқ бўлмаганди.\nҲозирда Falcon Heavy энг оғир ракетаси ҳавога кўтарилади ва икки қўшимчаси ўйлаган натижада келиб қўнса-да, учинчи энг керак қисми қўнишда ҳалокатга учрагани бу Маск учун дарс бўлди.\nБунақа натижани ҳеч ким кутмаса керак, айни вақтда Америкада «энди Илон Маск ўзининг ижтимоий тармоғини очиш ниятида» эканлигини айтса, Европа ва Осиёда «Россиянинг протонлари ҳеч кимга керак бўлмай қолади» дейишмоқдалар.\nБу гаплар ҳозирча ростмана бўлмаса да, ҳақиқатга яқин. Негаки бугунги интернет замонавийлашган бир даврда, бутун жаҳон ким қандай янгилик очар экан деган илинжда кўз тикиб ӯтирибди. Агарда Маск ҳақиқатдан ўз ижтимоий тармоғини очадиган бўлса бутун дунёни ўша тармоқдан топишингизга ишонаверинг.\nДунёNovember 17 2018, 12:11


Мирзиёев Россия билан АЭС қурилиши тўғрисидаги битимни тасдиқлади - Фарғона.Ру ахборот агентлиги\nМирзиёев Россия билан АЭС қурилиши тўғрисидаги битимни тасдиқлади\n16.10.2018 12:00 msk\nШавкат Мирзиёевнинг Россия иқтисодиёт вазири Максим Орешкин билан учрашуви. Ўзбекистон президенти матбуот хизмати фотоси\nПрезидент Шавкат Мирзиёев 13 октябрдаги қарори билан Ўзбекистон ва Россия ҳукуматлари ўртасида Ўзбекистон ҳудудида атом электр станцияси қурилишида ҳамкорлик қилиш тўғрисидаги битимни тасдиқлади . Бу ҳақда «Газета.uz"га ҳукуматдаги ахборот манбаси хабар қилади.\nҲужжат 7 сентябрь куни Москвада Иқтисодий ҳамкорлик бўйича ҳукуматлараро комиссиянинг 19-йиғилишида икки мамлакат бош вазирлари томонидан имзоланган эди. Мирзиёев Россия иқтисодиёт вазири Максим Орешкин билан учрашганидан сўнг ушбу ҳужжатни тасдиқлади. Маълумки, Орешкин Ўзбекистон-Россия иқтисодий ҳамкорлиги бўйича ҳукуматлараро комиссия раисининг ўринбосари ҳам ҳисобланади.\nСўнгги йилда икки мамлакатнинг 80 дан ортиқ юқори даражадаги делегацияларининг ўзаро ташрифлари бўлиб ўтди. Бугунга келиб Ўзбекистондаги вилоят ҳокимликлари Россиянинг 28 дан ортиқ субъектлари билан иқтисодий ҳамкорлик алоқаларини ўрнатган, мамлакатлар ўртасидаги савдо айланмаси 20 фоизга ортган, деб хабар беради Ўзбекистон президенти матбуот хизмати.\nБитим Россия лойиҳаси бўйича таркибида сув энергетикаси реактори асосида ҳар бир энергоблок қуввати 1,2 ГВтгача бўлган иккита энергоблокли АЭСни лойиҳалаштириш ва қуриш бўйича ҳамкорликни кўзда тутади.\nЎзбекистон ҳукумати 2018 йил апрелда Қандим газни қайта ишлаш мажмуаси барпо этилганидан сўнг Марказий Осиёда биринчи АЭС қуриш режасини маълум қилди. Россиянинг «Росатом» давлат корпорацияси томонидан қуриладиган мазкур АЭС қурилиши атом энергиясидан тинчлик мақсадида фойдаланиш ҳукуматлараро шартномада акс этган ва жорий йилнинг 1 апрелидан мазкур шартнома кучга кирди.\nЎзбекистондаги биринчи Атом электр станцияси Навоий вилоятининг Қизилтепа туманида жойлашган Тўдакўл кўли яқинида бунёд этилади.


Жаҳон 21:32 / 15.04.2019 11989\nBloomberg агентлиги дунёнинг йирик шаҳарларида яшовчи кишилар нонуштага етадиган пулни қанча вақтда топишларини аниқлаш мақсадида Bloomberg 2019 Global City Breakfast Index тадқиқотини ўтказди.\nБунинг учун дунёнинг 137 та йирик шаҳрида стандарт нонуштанинг ўртача нархи ва бирор киши бундай нонушта учун қанча вақт ишлаши кераклиги ҳисоблаб чиқилган. Стандарт нонушта сифатида бир стакан сут, битта тухум, икки бўлак нон ва битта мева олинган.\nТадқиқот натижаларига кўра, рейтингнинг энг юқори поғоналарини Женева, Дубай, Берн, Люксембург, Сан-Франциско ва Цюрих эгаллаган. Бу шаҳарларда одамлар бир кунда топадиган пулларининг 1 фоизга яқинини нонуштага ишлатар эканлар. Уларга нонуштага етадиган пулни топиш учун 5 дақиқада кифоя қилади.\nМосквада яшовчи кишига бунинг учун 10,6 дақиқа вақт керак бўлади ва нонуштага кунлик даромадининг 2,2 фоизини сарфлайди.\nРейтингиннг сўнгги ўринларини Африканинг Лагос ва Аккра шаҳарлари эгаллаган. Бу шаҳарда яшовчиларга нонуштага етадиган пулни топиш учун 2 соатдан кўпроқ ишлашлари талаб қилинар экан. Хитойликка нонуштага пул топиш учун 30 дақиқа, Гана пойтахтида яшовчи кишига эса 2 соат 15 дақиқа ва кунлик даромадининг 28 фоизи керак бўлар экан.


Қашқадарёда 8 синф ўқувчиси тенгдошидан фарзандли бўлди - YANGILIK .RU yangilik.ru\nҚашқадарё вилояти Қамаши туманида 8 синфда ўқувчи қиз фарзандли бўлди. Бу ҳақда насафнюс хабар қилди.\nМаълум бўлишича, қизнинг уйига 2019 йил май ойида яқин қариндоши, ўзи билан тенгдош Н.А. келган. Шу вақтда улар уйда ёлғиз бўлгани учун бола қизни зўрлаган. Ушбу ҳодиса эртаси куни ҳам содир бўлган. Натижада қиз ҳомиладор бўлиб қолган ва карантин вақтида қиз фарзандни дунёга келтирган.\nҚизнинг онасининг айтишича, ҳодиса содир бўлган куни у уйда бўлмаган. Она қизининг ҳомиладорлигини ҳомила 7 ойлик вақтида билиб қолган. Она бир неча жойларга бу бўйича мурожаат қилган бўлсада масала ҳал бўлмаган. Шунингдек, онанинг маълум қилишича, қизини аммасининг ўғли зўрлаган ва ДНК натижасида ҳам қизнинг отаси у экани маълум бўлган.\nТарқалган хабарларда айтилишича, Н.А. жиноят содир қилган вақтида жиноий жавобгарликка тортиш мумкин бўлган ёшга тўлмаганлиги сабабли айблилик масаласи ҳал қилмасдан туриб жиноят иши тугатилганини маълум қилган.\nҚашқадарёда тўй аъзага айланди


Дубайда қуёш энергиясида ишловчи биринчи меҳмонхона очилади\n15:57 / 06.05.2015 3032\nБААда очиладиган янги меҳмонхона электр қуввати билан тўлалигича қуёш батареялари ёрдамида таъминланади. Бу ҳақда InterContinental Hotels Group вакиллари хабар берди.\nМаълум қилинишича, 170 хонадан иборат ушбу меҳмонхона 2017 йилнинг биринчи ярмида ишга туширилади.\nҚурувчилар меҳмонхонани экологик жиҳатдан мумкин қадар тоза асосда ишлайдиган муассасага айлантирмоқчи. Қуёш энергиясидан фойдаланилишидан ташқари, унда барча оқова сувлар ва қолдиқлар қайта ишланади.\nҚурувчи компания ижрочи директори Фарис Саиднинг айтишича, меҳмонхона шаҳар электр тармоғига уланади. Шу тариқа, қуёш батареялари ёрдамида ишлаб чиқариладиган ортиқча энергияни бошқа истеъмолчиларга сотиб, электр қуввати ишлаб чиқариш учун сарфланган харажатнинг 25-30 фоизини қоплаш мумкин бўлади.\nIHG гуруҳи БАА ҳудудида 18та меҳмонхонага эга. Яқин 5 йил ичида мамлакатда яна 10та меҳмонхона қурилиши режалаштирилмоқда. Умуман олганда, InterContinental Hotels Group франшизаси дунё бўйлаб 4.8 меҳмонхонага эга.


Шаҳрисабз туманида мактаб директори ўқувчини дўппослаганини рад этмоқда - Anhor\nAnhor Все посты Шаҳрисабз туманида мактаб директори ўқувчини дўппослаганини рад этмоқда\nМай ойи бошида TikTok тармоғида Қашқадарё вилоятининг Шаҳрисабз туманидаги 38-сонли мактаб директори Акмал Раҳмонов ва унинг ўринбосари Мақсуд Мейлиев қўшиқ айтиб, турли қилиқ қилаётган карикатурали видеороликлар тарқалган эди. “Новости Кашкадарьи” нашрининг аниқланишича, видеони 11-синф ўқувчиси Элёр Абдураупов яратган.\nМактаб ўқувчиси онаси билан “Озодлик” радиосига берган интервьюсида директор ва директор ўринбосари бунинг учун уни мактаб биносида дўппослаб ундан ўч олишганини айтади.\n«1 май куни директорнинг кабинетида мени аввал унинг ўринбосари урди, у юзимга урди, мен полга йиқилдим. Унга қаршилик қилишга уринганимда директорнинг ўзи мени ёқамдан олиб икки марта қорнимга урди, кейин юзимга урди. Юзимга тушган мушк унчалик кучли бўлмади, аммо мен қорнимга уришганидан кейин оғриқни ҳис қилдим. Бу пайтда директорнинг кабинетида бир нечта ўқитувчи ўтирганди», -дея иқтибос келтиради “Озодлик” радиоси Элёр Абдурауповнинг сўзларидан.\n«Новости Кашкадарьи» мухбирлари билан суҳбатда 38-сонли мактаб директори Акмал Раҳмонов юз берган воқеанинг ўз версиясини гапириб берди. Унинг сўзларига кўра, Раҳмонов ўқувчининг онасини чақирган, кабинетда 6 киши бўлган , шу жумладан ҳуқуқбузарликлар профилактикаси бўйича инспектор Жамшид Садиев, директор ўринбосарлари, мактаб ёшлар ташкилотининг етакчиси ҳам. Мактаб директорининг қайд этишича, у калтаклашни мақбул кўрмайди.\n«11-синф ўқувчисининг онаси иштирокида мактаб вакиллари ва инспектор ўқувчининг телефонини кўриб чиқишди, унда порнографик мазмундаги бир нечта видеофильм ва фотосуратларни ҳамда синфдошларининг ўзгартирилган портретларини топишди, улар қурбақалар кўринишида тасвирланган эди. Ўсмирнинг телефони профилактика инспекторига ўқувчининг ҳаракатларига ҳуқуқий баҳо бериш илтимоси билан берилди», – дея қайд этади «Новости Кашкадарьи».\n1 май куни 17 ёшли Абдураупов Шаҳрисабз туман тиббиёт бирлашмасининг Чоршанба шошилинч тиббий ёрдам бўлимига мурожаат қилган. Ўсмирни навбатчи шифокор Аҳад Абдураҳмонов кўрикдан ўтказган.\n«Соат тахминан 20:00 да бўлимга аёл киши ўғли билан мурожаат қилди. Йигит қорнидаги оғриқдан шикоят қиларди. Уни кўрикдан ўтказиб, ҳеч қандай тан жароҳатини топмадим, – дейди шифокор А.Абдурахмонов. – Таҳлиллар ҳам ҳеч нимани кўрсатмади. Бироқ йигитнинг онаси уни касалхонага ётқизишни қатъий сўрарди».\n1 май куни мактаб директори унинг обрўсини тўкувчи видеони яратган ва уни ижтимоий тармоқларда жойлаштирган 11-синф ўқувчисининг ҳаракатларига ҳуқуқий баҳо беришни сўраб ҳуқуқни муҳофаза қилиш органларига ариза ёзган. Педагоглар ўқувчининг қариндошларини туҳмат учун жавобгарликка тортиш ниятида.\nАввал Шаҳрисабз туманида 11-синф ўқувчи калтаклангани ҳолати бўйича қўзғатилган жиноят иши ҳақида тарқатилган ахборот тасдиқланмади.\nКоронавирус туфайли Ўзбекистон олтита мамлакат учун киришни тақиқлади\nШаҳрисабзда тунги навбатчиликдан чиққан ҳамкасбларини ўт юлишга мажбур қилган тиббий ходим жаримага тортилди


Ҳоди Зариф (1905-1972) | www.ziyouz.uz\nБош саҳифа Ўзбек зиёлилариҲоди Зариф (1905-1972)\nЧоп этилган 03.02.2016 25.02.2018 МуаллифZiyouz.uz\nЗарифов Ҳоди Тиллаевич (Ҳоди Зариф) (1905.20.3 — Тошкент — 1972.13.1) — ўзбек фольклоршунослиги асосчиси. Ўзбек халқ оғзаки ижоди асарларининг тўпловчиси. Ўзбекистонда хизмат кўрсатган фан арбоби (1967), филология фанлари доктори (1965), профессор (1967).\nЭски ва янги усулдаги мактабларда бошланғич таълим олган. Боку ўқитувчилар семинариясида ўқиган (1923—26). Ўзбекистондаги маориф, ва маданият муассасаларида ишлаган (1926—30). Москвадаги собиқ Иттифоқ халқлари марказий музейида илмий ходим (1930—31), Ўзбекистон Маданий қурилиш илмий тадқиқот институти этнография шўъбаси бошлиғи (1931—34), Ўзбекистон Фанлар академияси Тил ва Адабиёт институтида фольклор бўлими мудири (1934— 39; 1956—65; 1960—72), директор (1944—48), директор ўринбосари (1955—62), энциклопедия бўлими бошлиғи (1965—68), Навоий кўргазмаси (Навоий номидаги адабиёт музейи)нинг биринчи директори (1939—56), Шарқ қўлёзмалари (Шарқшунослик) интининг директор ўринбосари (1943—44), Навоий ижодини ўрганиш қўмитасининг илмий котиби (1957—72).\nҲоди Зариф ўзбек халқ бахшиларидан «Юсуф билан Аҳмад», «Ёдгор», «Равшан», «Рустамхон», «Очилдов» каби машҳур достонларни ёзиб олган, шунингдек, эртак, қўшиқ ва мақоллар, диалектология ва этнографияга оид материаллар, тарихга оид ҳужжат ва ёдномалар тўплаган. Эргаш Жуманбулбул ўғли, Фозил Йўлдош ўғли, Нурмон Абдувой ўғли, Абдулла Нурали ўғли, Холёр Абдукарим ўғли, Аҳмад бахши Матназар ўғли, Бола бахши каби халқ санъаткорлари, улар ижоди ҳақида илмий мақолалар ёзган. Ўзбек эпоси масалалари, бахшилик санъати, халқ шоирларининг эпик репертуарининг ғоявийбадиий мундарижаси, ўзбек фольклоршунослигининг асосий тараққиет йўлла рини тадқиқ этиш га алоҳида эътибор берган.\nҲоди Зариф ўзбек фольклоршунослигида ўз мактабини яратди. Ўзбек адабиёти тарихи, диалектология, лексикология, этнография ва археология масалаларига оид илмий ишлар муаллифи («Луғат ҳам термин тўпловчиларга қўлланма», 1934; «Лутфий ва Навоий», 1948; «Фольклор ва археология материалларини қиёсий ўрганишга доир», 1958 ва б.).\nБеруний номидаги Ўзбекистон Давлат мукофоти лауреати (1973). Навоий номидаги Адабиёт музейи ўзбек фольклори бўлимига Ҳоди Зарифнинг ёдгорлик бюсти (муаллиф А. Шоймуродов, 1984) қўйилган. Тошкент кўчаларидан бирига унинг номи берилган.\n← Аввалги Аввалги Мухтор Худойқулов (1937)\nКейинги → Кейинги: Ғафур Ғулом. Суянгудай тоғларим бор (1965)


16 апрел 2021, Тошкент вақти: 17:00\nБМТ Озиқ-овқат дастурининг кам таъминланган табақаларга ёрдам кўрсатиш бўлими бошлиғи Кейго Обаранинг айтишича, тадқиқот сентябр ойида олиб борилган. Тадқиқот натижасида Қирғизистон аҳолисининг 25 фоизи ёки 1 миллион 300 минг одам озиқ-овқат етишмаслиги шароитида яшаётгани аниқланган.\nОбара ўтган йилларда бу кўрсаткич 19 фоиз атрофида бўлганини, шундан келиб чиқилса, Қирғизистонда тўйиб овқатланмайдиган оилалар сони ўсганини таъкидлади.\n- Мен аввало “Озиқ-овқат хавфсизлиги нима?” деган саволга жавоб бермоқчиман. Озиқ-овқат хавфсизлиги ҳар бир одамнинг ўзи истаган даражада сифатли овқат истеъмол қила олиш кўрсаткичидир. Аммо Қирғизистонда ўтказилган тадқиқотлар аҳолининг 25 фоизи тўйиб овқатлана олмаслигини кўрсатди. Ўтган йилларда бу кўрсаткич 19 фоиз эди. Тўйиб овқатланмайдиганлар сонининг кўпайишига жаҳонда озиқ-овқат нархларининг кўтарилиши ҳам сабаб бўлган, - деди Кейго Обара.\nОзиқ-овқат муаммоси айниқса 2010 йил қирғинини бошидан кечирган ўшликлар учун долзарб бўлиб турибди. Ўшлик Зулайҳо Салимованинг айтишича, сўнгги икки ҳафта ичида Ўш бозорида озиқ-овқат нарҳлари 10-15 сўмга қимматлаган. Зулайҳо Салимова қишга озиқ-овқат ғамлаш учун шаҳар атрофидаги қишлоқларга чиқиб, пахата терган ва мардикорлик қилган. Унга кўра, у умрида биринчи марта қорин тўйдириш ғамида мардикорлик қилишга мажбур бўлган.\nЗулайҳо Салимованинг турмуш ўртоғи олий малакали инжинер. Бироқ бугунги кунда ишсиз қолган. У оиласининг қорнини тўйдириш учун шу кунларда Россия бориб мардикорлик қилиш ниятида юрган экан.\nБМТ мутахасислари Қирғизистон ҳукуматига озиқ –овқат хавфсизлигини таъминлаш юзасидан кесин чоралар кўришни тавсия қилмоқда.\nБМТнинг Озиқ-овқат дастури вакили Кейго Обаранинг айтишича, Қирғизистон ҳукумати айни пайтда дон ва дон маҳсулотларини четга сотишга вақтинча тақиқ жорий этган. Бу эса мамлакатда ун нархининг муайян вақтга арзонлашига сабаб бўлиши мумкин. Лекин бу билан озиқ-овқат хавфсизлигини таъминлаб бўлмайди. “Чунки уннинг нархи кун сайин ўсиб бормоқда”, деди Кейго Обара.


Кластер – Ўзбекистонда аграр соҳани ривожлантиришнинг истиқболи\nС начала работы biznes-daily.uz 11 213 923\nГлавная "BIZNES - ЭКСПЕРТ" Кластер – Ўзбекистонда аграр соҳани ривожлантиришнинг истиқболи\nМамлакатимиз қишлоқ хўжалигини риволантириш 2017-2021 йилларда Ўзбекистон Республикасини ривожлантиришнинг бешта устувор йўналишлари бўйича Ҳаракатлар стратегиясида белгиланган муҳим вазифалар асосида амалга оширилмоқда. Шу боис, илғор технологияларга асосланган инфратузилмани яратиш, қишлоқ хўжалигида кластер усулини жорий этишга жиддий эътибор қаратилаяпти. Ана шундай инновацион лойиҳалардан бири Бухоро вилоятида амалга оширилмоқда.\nҚайд этиш лозимки, Ўзбекистон Президентининг 2016 йил 21 декабрдаги “2017 — 2019 йилларда тўқимачилик ва тикув-трикотаж саноатини янада ривожлантириш чора-тадбирлари дастури тўғрисида”ги қарори ижроси доирасида айнан ушбу ҳудудда “BCT Cluster” хориж корхонаси ташкил этилди. Бунинг учун 123,1 миллион АҚШ доллари қийматидаги инвестиция йўналтирилиб, тўқув-трикотаж фабрикалари ташкил этилади.\nЛойиҳа кўра, мазкур кластер тизимида жами саккизта компания фаолияти йўлга қўйилади. Пахта экиш агрокомплекси, пахтани қайта ишлаш ва тозалаш заводи, бешта фабрикани ўз ичига олган тўқимачилик мажмуаси, ёғ-мой заводи, 12 минг бош қорамол парваришлашга мўлжалланган чорвачилик фермаси, биогаз ишлаб чиқариш заводи, тежамкор технологияларга асосланган 20 гектарлик иссиқхона, 25 турдан ортиқ сут ва гўшт маҳсулотлари тайёрланадиган корхона шулар жумласидандир. Матони бўяшда ишлатиладиган қимматбаҳо табиий бўёқ олинадиган индиго-ферум ўсимлиги ҳам айнан кластер ҳудудида экиляпти.\nКластернинг инновацион тўқимачилик корхоналари учун саноатбоп хомашёнинг бир қисми эса томчилатиб суғориладиган экин майдонларида етиштирилади. Ёғ-мой заводида чигитни қайта ишлаш ҳисобига олинган ёғ истеъмолчиларга жўнатилса, кунжара ҳамда шулха шу ердаги ферма эҳтиёжларини таъминлашда қўл келади. Ўз навбатида, чорвачилик мажмуаси ва ишлаб чиқариш жараёнида ҳосил бўладиган органик чиқиндилар келгусида бунёд этиладиган 20 гектарли иссиқхонани иситиш манбаи бўлган биогаз ҳамда қимматбаҳо ўғит — биогумус ишлаб чиқаришга йўналтирилади.\nПахта-тўқимачилик кластери ягона технологик занжирга бирлаштирилган корхоналар мажмуи ва аҳоли турли қатламларини ўзида жамловчи боғлам, айни пайтда соҳада инновацион иқтисодиётга ўтишнинг муҳим босқичидир. У илм-фан, таълим ҳамда ишлаб чиқариш интеграциясини чуқурлаштириш, янги инновацион технологияларни амалиётга жадал жорий этишда долзарб аҳамиятга эга. Чунки бу ерда хомашё қайта ишлашнинг барча босқичидан ўтиб, экспортбоп тайёр маҳсулотга айланади. Шундай экан, кластерни яратиш олим ва иқтисодчилар, қишлоқ хўжалиги, саноат ходимлари, дизайнерлар салоҳияти, илғор тажрибасини ягона мақсад йўлида бирлаштиришни тақозо қилади. Янги лойиҳани ишлаб чиқишда нафақат ўзбекистонлик, балки хорижлик етакчи олимлар, илмий тадқиқот марказлари ходимлари, мутахассислари ҳамда тадбиркорлар жалб этилгани соҳа ривожланиши учун асос бўла олади. Қолаверса, шу ернинг ўзида илмий-техник кенгаш, илмий марказ ва кадрлар тайёрлаш бўйича кенгаш тузиш мақсадга мувофиқ ҳисобланади.\nБизнинг мисолимиздаги инновацион кластер — бир мажмуа доирасида бир жамоа бўлиб ерларни шудгорлаш, чигит экиш, пахтани парваришлаб, ҳосилини йиғиб-териб олиш, хомашёни чуқур қайта ишлаш ва маҳсулотни тайёр ҳолатга келтириш билан боғлиқ корхоналарни бирлаштирувчи ишлаб чиқариш услубидир.\nМазкур жараёнда ҳамма меҳнаткашларнинг манфаатлари уйғунлашади. Яъни хомашё етиштирувчи уни қайта ишловчиларгача бўлган барча ишчи-ходим маҳсулот сифатига бирдек жавобгар бўлади. Чунки охирги товарни сотишдан пайдо бўладиган қўшимча қийматнинг бир қисми шу ишга бош қўшган меҳнаткашларга тақсимланади. Бундай рағбат уларни номигагина эмас, балки сидқидилдан меҳнат қилишга ундайди. Ҳаёт ҳақиқати шуки, агар охирги маҳсулот олувчилар билан ерга ишлов берувчилар манфаатлари бир-бирига боғланмас экан, бундан нафақат деҳқон ёки инвестор, балки давлат ҳам ютқазади.\nАйни пайтда юқорида номи қайд этилган кластер тизимига Ромитан туманидан 8000 гектар ер ажратилган. Илгари шунча майдонда атиги 436 киши меҳнат қилган бўлса, ҳозирги кунда уларнинг сони 2 мингдан ошди. Келажакда бу рақам янада ортади. Энг муҳими, ишчидан тортиб, менежер-раҳбарларгача ҳар томонлама мақбул ойлик иш ҳақлари белгиланган.\nАслида ундай эмас. Кластер тизимида деҳқон ҳам, раҳбар ҳам қишин-ёзин ишлайди. Яъни улар йил давомида нафақат маош, балки яхши ишласа, мукофот пули ҳам олади. Масалан, қиш мавсумида ишчилар уч гуруҳга бўлиниб, чорва чиқиндиларини йиғади. Ҳар бир бригадага 100 гектардан майдон ажратиб берилади. Уларда қазилган катта-катта ҳандақларда биогумус тайёрлаш йўлга қўйилади. Ҳисоб-китобларга кўра, чорвачиликда гўшт-сут маҳсулотларидан кўра, биогумус икки баробар кўп даромад келтиради.\nФикримизча, биргина Ромитан туманидаги кластерга чорвачиликни ривожлантириш учун Германиядан жиҳозлар олиб келинаса, шунингдек, 230 та замонавий трактор, қишлоқ хўжалиги техникаси харид қилинса, бунинг натижасида муҳандис, ҳайдовчи, механизатор каби мутахассисликлар бўйича қўшимча 500 та иш ўрни яратилади. Умуман, келажакда кластер тизими тўлиқ ишга туширилса, жами ўн мингга яқин доимий иш жойи пайдо бўлади.\nКластер тизими экин майдонларининг мелиоратив ҳолатини яхшилашда ҳам жуда қулай ҳисобланади. Ҳозирги вақтда мамлактимизда айрим ерларнинг унумдорлиги пасайиб кетган. Шунинг учун, энг аввало, экин майдонлари унумдорлигини ошириш керак. Айни шу мақсадда ерларни 41-45 сантиметр чуқурликда ҳайдаш, шўрини ювиб, экиш учун тахт ҳолга келтириш лозим.\nАйниқса, тупроқ таркибини яхшилаш учун алмашлаб экишни йўлга қўйиш муҳим. Агар 8 минг гектарнинг 700 гектарига беда уруғи сепилса, ушбу ўсимлик ҳаводан табиий азот, фосфор, калийни олиб тупроққа беради. Иккинчи, учинчи, тўртинчи йили ҳам 700 гектарга беда жойлаштирилиб, фақат биринчи йилги беда экилган жойга чигит қадалади. Шунда етти йил бир ерга пахта, уч йил беда экилади. Ерларнинг унумдорлиги ортади, қувватга тўлади, пахта ҳосили ҳам кўпаяди. Алоҳида таъкидлаш лозимки, алмашлаб экиш схемасини қўлланиши натижасида пахта майдони қисқариши 8000 минг гектардан олинадиган умумий ҳосил миқдорини асло камайтирмайди. Аксинча, ҳосилдорлик ошиши ҳисобига кўпаяди.\nПахтачилик ва тўқимачилик саноати истиқболи кластер усули билан боғлиқ. Сабаби, илгари биргина Ромитан туманида 8 минг гектар майдонга пахта экилганда, қиймати қарийб 10 миллион АҚШ долларилик хомашё сотилган, холос. Кластер усули ёрдамида бу кўрсаткични 15-25 баробар кўпайтириб, 150 миллион доллар, ҳатто ундан ҳам ошириш мумкин.\nИқтисодий асосларга эътибор қаратсак. Кластер тизимидаги пахта-тўқимачилик корхонаси таркибида бешта фабрика очилади. Уларга дунёдаги энг етакчи компанияларнинг тўқимачилик жиҳозлари ва технологик линиялари олиб келиниши мақсадга мувофиқ. Шу асосда бу ерда дунёда энг қимматбаҳо бўлган “деним-индиго” жинси матоси ҳамда бошқа харидоргир маҳсулотлар ишлаб чиқариш мумкин.\nБир килограмм оддий тола кўпи билан 1,5 долларга сотилади. Кластер тизимида қайта ишланган 1 килограмм толадан тўқилган мато битта “деним-индиго” жинси шимини тикиш учун етарли. Бундай маҳсулот дунё бозорида 500 — 1000 долларгача туради. Биз эса буни минимал қийматда 15-25 доллар, деб баҳолаяпмиз. Энди ҳисоблаб кўринг, 8 минг гектардан оладиган пахтамиздан 150-250 миллион долларлик ана шундай маҳсулот тайёрланади. Оддий хомашё экспортидан келиб тушган 10 миллион қаерда-ю, бу рақамлар қаерда?\nАйни пайтда мазкур кластер тизимидаги қурилиш-монтаж ишлари қизғин паллага кирган. Хусусан, “Bukhara cotton textile” кластер корхонаси ҳудудида мавжуд ишлаб чиқариш бинолари қайта таъмирланиб, янги иншоотлар бунёд этиляпти. Аниқроғи, бугунги кунга қадар 34 миллиард сўмлик қурилиш ишлари бажарилди. Сув йўллари ва қишлоқнинг яхлитлигини сақлаган ҳолда, аҳоли билан келишиб, 5 та ҳудуддаги майдонлар 90-120 гектардан 77 та участкага бўлинди.\nЖорий йил ҳосилидан тайёрланган маҳсулотлар экспортини 45 миллион, 2020 йилда 100 миллион, 2021 йилда 150 миллион долларгача етказиш кўзда тутилган. Шунингдек, мутахассисларни Япония, Италия каби давлатларга малака оширишга жўнатиш чора-тадбирлари кўрилмоқда. Зеро, Бухородаги кластер занжирининг узилмас ҳалқаси бу илмий, таълим ҳамда кадрларни тайёрлаш тизими ҳамдир. Бундан ташқари, машҳур хорижий компаниялар билан ҳамкорликда таниқли дизайнер-модельерларни олиб келиш бўйича саъй-ҳаракатлар давом эттириляпти.\nЮқоридан келиб чиқиб айтиш керакки, тўқимачилик корхоналари иқтисодий салоҳиятини кластер асосида юксалтириш, яъни кластерни пахта хомашёсини етиштирувчилар, бирламчи ва чуқур қайта ишловчилар, хизмат кўрсатувчилар ўртасида кооперация алоқаларини мақсадли ташкил этишни қуйидаги босқичларда амалга ошириш жоиз (1-чизма):\n1. Давлат, ҳудудлар, хўжалик юритиш субъектларининг кластер моделини амалга оширишга тайёрлигини баҳолаш;\n2. Пахтачилик-тўқимачилик кластернинг бош мақсадини аниқлаш;\n3. Маҳсулот ишлаб чиқариш ва сотиш занжирини шакллантириш;\n4. Пахтачилик-тўқимачилик кластерини ривожлантиришнинг стратегик йўналишларини аниқлаш.\nБугунги кунда фермер хўжаликларининг йиллик чорва озуқасига бўлган эҳтиёжининг фақат 35 фоизи маҳаллий имкониятлар ҳисобидан қопланмоқда. Шу сабабли янги ерларни ўзлаштириш орқали экин майдонларини кенгайтириш эвазига чорванинг озуқа базасини мустаҳкамлаш, шунингдек, балиқчилик, паррандачиликни ривожлантириш ҳисобидан озиқ-овқат маҳсулотлари ҳажмини кескин кўпайтиришимиз керак.\nЮқоридагилардан келиб чиқиб, кластер интеграция, инновация ва иқтисодий ўсиш мезони эканлигини хулоса қилиш мумкин.\nТошкент Давлат иқтисодиёт университети доценти, и.ф.н.\nУшбу мақолада ишлаб чиқаришни ташкил этиш ва ривожлантиришнинг мамлакатимиз ҳаётида тамомила янги бўлган кластер тизимини жорий этиш орқали қишлоқ хўжалиги, тўқимачилик саноатини тараққий эттириш йўллари изоҳланган. Шу билан бирга, қишлоқ хўжалиги соҳасини бошқариш тизимини ислоҳ қилиш, ер ва сув ресурсларидан оқилона фойдаланиш борасидаги илғор технологияларни жорий этиш, озиқ-овқат хавфсизлигини таъминлашнинг энг муҳим вазифалари ёритиб берилган.\nВ данной статье изложены пути развития сельского хозяйства и текстильной промышленности через развитие кластера - новую систему организации и развития производства в Узбекистане. Также особое внимание уделяется внедрению передовых технологий для реформирования системы управления сельским хозяйством, рационального использования земельных и водных ресурсов и наиболее важных аспектов продовольственной безопасности.\nThis article explains the ways in which the organization of production and development of agriculture, the textile industry through the introduction of a completely new cluster system in the life of our country. At the same time, the most important tasks of the agricultural sector management system reform, introduction of advanced technologies for the rational use of land and water resources, and ensuring food security are highlighted.\nКалит сўзлар: кластер, аграрсаноат, инновация, инвестиция, ишлаб чиқариш, интеграция.\n2. Ўзбекистон Республикаси Президентининг 2016 йил 21 декабрдаги “2017–2019 йилларда тўқимачилик ва тикув-трикотаж саноатини янада ривожлантириш чора-тадбирлари дастури тўғрисида”ги қарори.\n3. Ўзбекистон Республикаси Президентининг 2017 йил 19 майдаги “Бухоро вилоятида замонавий пахта – тўқимачилик кластерини яратиш чора-тадбирлари тўғрисида”ги қарори\n4. М.А.Раҳматов, Б.З.Зарипов. Кластер – интеграция, инновация ва иқтисодий ўсиш. Т.: Замин-нашр, 2018 й. 167-бет.\n8. М.А.Раҳматов. “Ишлаб чиқариш кластери инновацион иқтисодиётга ўтишнинг муҳим босқичидир”. Халқ сўзи, 2017 йил 28 март.\n9. М.А.Раҳматов. Кластер - интеграция, инновация ва иқтисодий ўсиш мезони. “Халқ сўзи” газетаси, 2018 йил 27 февраль.


Фото: Ўзбекистон 250 нафар фуқаросини Хитойдан олиб келди\n17:47 / 04.02.2020\nЎзбекистон хавфли коронавирус тарқалаётган Хитой ҳудудидан фуқароларини эвакуация қилишни бошлади.\nБугун, 4 февраль куни Тошкент вақти билан соат 17:21да Uzbekistan Airways авиакомпаниясининг чартер рейс орқали Ўзбекистон фуқароларини Хитойдан эвакуация қилган самолёти Тошкент халқаро аэропортига қўнди.\nСамолётда 250 нафар йўловчи, экипаж аъзолари, шунингдек, тиббиёт ходимлари замонавий ҳимоя воситалари билан таъминланган вирусология соҳаси мутахассислари Пекиндан олиб келинди.\n«Чартер рейсга Соғлиқни сақлаш вазирлиги Вирусология илмий текшириш институтининг юқумли касалликлар бўйича тажрибали мутахассис ва эпидемиолог-шифокорлари ҳамроҳлик қилишди. Улар томонидан эвакуация қилинган йўловчилар самолётга чиқиш пайтида дастлабки тиббий кўрикдан ўтказилди. Лозим бўлганда зарур тиббий ёрдам кўрсатиш ва парвоз пайтида биологик хавфсизликни таъминлаш учун барча зарур воситалар тақдим этилди.\nЖаҳон соғлиқни сақлаш ташкилоти тавсиясига асосан, коронавирус инкубацияси даврини ҳисобга олган ҳолда, Хитойдан олиб келинаётган фуқароларимиз икки ҳафта давомида халқаро санитария-эпедимиология талаблари асосида қатъий карантин ҳолатида сақланади. Шу давр якунига қадар ҳарорати кўтарилган ёки бошқа касаллик аломатлари юзага келганда зудлик билан алоҳидалаш, махсус лаборатория текширувидан тўлиқ ўтказиш ҳамда даволаш ишларини стандартлар бўйича олиб бориш учун барча зарур чоралар кўрилган. Шу даврда уларнинг оила аъзолари билан учрашиши тақиқланади. Яқинлари билан фақат махсус телефон алоқаси орқали мулоқот қилиши мумкин бўлади.\nТашкил этилган вақтинча карантин муассасаларида юқумли касалликлар бўйича малакали вирусолог, эпидемиолог ва бошқа етакчи шифокор-мутахассислар иш олиб боришади. Улар хавфли инфекцияларга қарши курашда ташхис қўйиш, даволаш ҳамда карантин тадбирларини ташкиллаштириш тажрибасига эга. Шифокорлар карантин муассасасида белгиланган муддат якунига етгунга қадар фаолият олиб боришади», дейилади Соғлиқни сақлаш вазирлиги Жамоатчилик билан алоқалар бўлими хабарида.\nХитойдан олиб келинганлар орасида коронавирусга гумон қилинаётганлар йўқлиги маълум қилинди\nЙўловчиларнинг вақтинча турар жой марказида бўлишига оид саволлар билан Соғлиқни сақлаш вазирлиги Санитария-эпидемиология осойишталик агентлигининг бош офисига қуйидаги телефон орқали мурожаат қилиш мумкин: +998 (71) 276-49-66.\nАйни вақтда олиб келинганларнинг қанчаси хавфли коронавирус ўчоғи бўлган Ухандан эвакуация қилингани маълум эмас. Уханда қолаётган бошқа ватандошларни ҳам олиб келиш учун яна бир самолёт Хитойга юборилган.\nФранция учинчи локдаунга тайёргарлик кўрмоқда\nГерманияда карантин феврал ўртасигача узайтирилди


20 май 2022, Тошкент вақти: 21:44\nТошкентдаги йўлкира Нью-Йоркдагидан 20 баробар арзонроқ экани ҳақидаги маълумот иқтисодчи томонидан рад этилди. (Суратда Тошкент метросининг ер устидаги қисми)\nХотин-қизларга нисбатан зўравонлик авж олмоқда. Экология мулозими Самарқанд сувсиз қолишидан огоҳлантирди. Тошкентда йўлкира Нью-Йоркдан ҳам қимматроқ. Ортда қолган ҳафтада маҳаллий ОАВ ёритган баъзи мақолалар мазмуни билан OzodDayjest рукнида танишинг.\nЭкология қўмитаси раиси ўринбосари: Самарқанд шаҳри сувсиз қолиши мумкин...\nЭкология қўмитаси раиси ўринбосари Исломбек Боқижонов\nТошкентда ўтган матбуот анжуманида Экология қўмитаси раиси ўринбосари Исломбек Боқижонов жамоатчиликнинг доимий эътирозларига сабаб бўлаётган Зарафшон дарёсидаги карьерлар масаласига тўхталди (www.kun.uz, 27 ноябрь).\n“Биз яқинда Зарафшон дарёсида ишлаётган карьерлар фаолияти бўйича рейд ўтказдик. Шу текширувда биргина ҳолатнинг ўзида тадбиркор белгиланган майдондан энига 56 ва узунасига 154 метрга чиқиб кетгани аниқланди. Бунда дарё бўйидаги Зарафшон миллий табиат боғи ҳудудига ҳам ўтиб кетилган”, дейди экология мулозими.\nҚайд этилишича, у ерда ишлаётган тадбиркорларнинг рўйхати Бизнес омбудсманга берилган. Тегишли хулоса олингач, тадбиркорлар фаолияти тўхтатилиши мумкин.\n“Карьерларнинг тинимсиз фаолияти натижасида дарё ёнидаги миллий табиат боғидаги дарахтлар қуриб қоляпти. Лекин бундан ҳам хавфли бир ҳолат борки, бу – аҳвол шу даражада кетса, дарёнинг чап тарафидаги сув тўсқичлардан ҳам сув қочади. Агар ундан сув қочса, шаҳар сувсиз қолади”, деб огоҳлантирган қўмита раиси ўринбосари.\nИ.Боқижонов ичимлик сув қишлоқ хўжалиги ёки бошқа эҳтиёжлар учун исрофгарлик билан ишлатилаётгани, хусусан, автомобиллар ювиш шохобчалари ҳам тоза сувдан фойдаланаётганини танқид қилган.\n“Жойларда 2 мингдан ортиқ автомобил ювиш шохобчалари бор. Уларнинг 60-70 фоиздан ортиқроғи ҳозир ҳам ерости артезиан сувидан фойдаланади. Улар ичида ичимлик сувидан фойдаланадиганлар ҳам бор, уларни кесиб ташлаш керак”, деган Экология қўмитаси раиси ўринбосари.\nСудья: Аёлларга нисбатан зўравонлик кўпайиб бораётганини кўра-билатуриб нега жиммиз?\n"Жамият" газетасининг 2021 йил, 2 декабрь сонида эълон қилинган мақола.\nЎзбекистонда хотин-қизларга нисбатан зўравонлик ҳолатлари кўпайиб бормоқда (“Жамият” газетаси, 2 декабрь).\n“Оилада зўравонлик жабрдийдалари бўлган қизларнинг ҳар кун минг азоб чекаётган ҳолатини ҳеч тасаввур қилганмисиз? Нега ҳали гўдак қизлар, оилада ўз бузруквори, ўз отаси каби деб ишонган – яқин инсонининг тажовузига учраши керак? Нега улар бу “зўрлик”ҳақида ҳеч кимга айтмайдилар? Айта олишмайди? Нега чорасиз қолган, ҳимоясиз қизларимиз мажбур бўлиб, охир оқибат ўз онасига кундош бўлган ҳолатлар учраяпти? Жамиятда бундай ҳолатлар кўпайиб бораётганини кўриб-билиб туриб нега биз жиммиз?” дея оғриқли саволлар қўяди фуқаролик ишлари бўйича Учтепа туманлараро суди раис ўринбосари Нуриддин Муродов.\nСудья бундай жиноятларни барвақт аниқлаш ва жавобгарликка тортиш механизмларини такомиллаштириш ҳамда жазони кучайтиришни таклиф этган.\nЎзбекистонда 25 ноябрдан “Гендер зўравонликка қарши 16 кунлик фаол ҳаракатлар” кампанияси бошланган. Олий Мажлис Сенати раиси Танзила Норбоевага кўра, зўравонликка қарши кураш борасида узоқ ва машаққатли юмушлар турибди. Акция ҳар йили 25 ноябрь – Халқаро аёлларга нисбатан зўравонликка барҳам бериш кунидан 10 декабрь – Инсон ҳуқуқлари кунигача давом этади.\nТошкентда йўлкира Нью-Йоркдагидан арзон экани рад этилди\n“Тошшаҳартрансхизмат”га кўра, шу кунда Тошкентда йўлкира 1400 сўмни ташкил қилади.\nТошкентдаги йўлкира Нью-Йоркдагидан 20 баробар арзонроқ экани ҳақидаги маълумот иқтисодчи томонидан рад этилди (www.gazeta.uz, 28 ноябрь).\nЯқинда AARC халқаро консалтинг компанияси томонидан “Тошшаҳартрансхизмат” АЖ фаолиятини трансформациялаш бўйича ҳисобот эълон қилинди. Унга кўра, ҳозирги кунда Тошкентда йўлкира 1400 сўмни (0,13 АҚШ доллари) ташкил этиб, дунёда шаҳар йўловчилар транспортидаги энг арзон тарифлардан бири ҳисобланади. Шунингдек, ҳисоботда Тошкентда белгиланган йўл ҳақи Нью-Йорк шаҳридан 20 баробар камроқ экани даъво қилинган.\nҲарвард университети докторанти, иқтисодчи Ботир Қобилов ушбу таҳлилга ўз муносабатини билдирди. Қайд этилишича, Нью-Йоркда бир мартали йўл ҳақи 2,25 доллар, яъни ўртадаги фарқ 20 эмас, 17,3 баробар кўпроқ. Лекин бу фақат номинал рақамлар, холос. Аслида, икки шаҳарни солиштириш учун аҳоли даромадларидаги фарқ, жамоат транспорти фойдаланувчилари ўртача маошининг неча фоизини чиптага сарфлаши ҳисобга олинмоғи лозим.\nИқтисодчига кўра, Нью-Йоркда бир ойли жамоат транспорт абонементи 127 доллар туради, бир кишининг ўртача маоши эса тахминан 3333 долларни ташкил этади. Демак, Нью-Йоркда яшовчи киши ўз даромадининг 3,8 фоизини йўлкирага сарфлайди. Тошкентда бир ойли жамоат транспорти абонементи 166 минг сўм (15,4 доллар) туради. Жамоат транспортида юрадиган аҳолининг ўртача ойлигини 200 доллар деб фараз қилсак, бир киши ўз даромадининг 7,7 фоизини йўлкирага ишлатади. Ушбу таҳлилдан Тошкентда йўл ҳақи Нью-Йоркдагига қараганда 2 баробарга қиммат экани келиб чиқади, деб хулоса қилади мутахассис.\nЭслатиб ўтамиз, бундан олдин Ботир Қобилов жамоат транспортини атайлаб заифлаштириш оқибатида аҳоли камбағаллашиши ҳақида ёзган эди.


Улуғнор – Андижон вилоятининг энг чекка туманларидан. Ҳудудининг катта қисми бир пайтлар чўл бўлган. Туманнинг Оқтом қишлоғи четида ўтган асрдан ёдгор – зинапоялар устида монумент бор.\nШу ерлик оқсоқолларнинг айтишича, мана шу жой – Фарғона водийсининг географик маркази экан.\nБиз бу сўзларга ишониб-ишонмай, мавзу юзасидан Андижон давлат университети профессори, география фанлари номзоди Мўминжон Мамажонов билан суҳбатлашдик.\n«Фарғона водийси – Чотқол, Қурама, Фарғона, Олой, Туркистон тоғ тизмалари ўртасида жойлашган. Фарғона водийсида Қирғизистоннинг Ўш, Жалолобод, Баткен вилоятлари; Тожикистоннинг Хўжанд вилояти, Ўзбекистоннинг Наманган, Андижон ва Фарғона вилоятлари маъмурий жиҳатдан жойлашган.\nФарғона водийси 78 минг кв. км майдонни эгаллаб, ғарбдан шарққа 475 км.га, шимолдан жанубга 265 км масофага чўзилган.\nУлуғнор тумани «Оқтом» МФЙда жойлашган монумент 1973 йили Ўзбекистон Компартияси Марказий Комитетининг биринчи котиби Шароф Рашидов ҳамда Андижон вилояти обкоми биринчи секретари Бектош Раҳимовлар ташаббуси билан, Фарғона марказий чўлларини ўзлаштиришга ҳисса қўшган пахтакорлар, деҳқонлар, ишчилар, хизматчиларнинг рамзи сифатида ўрнатилган.\nХўш, мана шу чўлнинг ўртасига ўрнатишдан асосий мақсад нима эди? Чунки ўша даврда Шароф Рашидов ва Бектожи Раҳимов Фарғона водийсининг марказини топишган. Фарғона водийсининг маркази деб айтилишининг асосий сабаби – ғарбдан шарққа ва шимолдан жанубга қадар чўзилган масофанинг кесишган нуқтаси, мана шу монумент жойлашган ерни Фарғона водийсининг маркази деб ҳисоблашган.\nМонумент ўрнатишдан мақсад – унинг тагига гул қўйиш, зиёрат қилиш масканига айлантириш эмас, аҳолига Фарғона водийсининг маркази ҳақида маълумот бериш холос.\nБиз турган жойда иккита сув коллектори оқиб ўтади. Уларнинг бири Сариқжўга, иккинчиси эса Қоражўга деб аталади. Мана шу иккала жўга марказий Фарғона чўллари ерости сувларининг сатҳини пасайтиришга хизмат қилади ва ўзларининг сувларини Норин дарёсига қуяди», – дейди Мўминжон Мамажонов.\nФарғона водийсида 2 балли зилзила кузатилди\nФарғона водийсидан Хоразмга авиарейс йўлга қўйилади


Бошқарувда ким бўлишидан қатъи назар Афғонистоннинг ёнида турамиз — Эрдўған | Qalampir.uz\nОлам\t19 Август 13:49 6363\nТуркия Президенти Ражаб Тойиб Эрдўған дўст афғон халқини ҳар қандай вазиятда ва ҳар қандай раҳбарликда қўллаб-қувватлашдан тўхтамаслигини билдирди. Бу ҳақда “Anadolu” агентлиги Эрдўғаннинг баёнотидан иқтибос келтириб хабар берди.\nРажаб Эрдўған “Толибон” ҳаракати вакиллари билан Туркия фуқароларининг фаровонлиги ва афғон халқи учун ҳамкорлик қилишга тайёрлигини айтди.\n“Афғон ҳалқининг Мустақиллик учун курашимизда кўрсатган моддий ва маънавий ёрдамини унутишимиз мумкин эмас. Мамлакатларимиз ўртасида 1921 йил 1 мартда иттифоқчилик шартномаси имзоланган. Бошқарувда ким бўлишидан қатъий назар Афғонистоннинг оғир кунида ёнида туриш вазифамиздир. Ваколатли идораларимиз “Толибон” билан мулоқотда бўлиб турибди. Биз мамлакатнинг келажаги борасида суҳбатлашиш учун “Толибон” етакчилари билан учрашишимиз мумкинлигини айтгандик. Бу таклиф ҳамон ўз кучида”, дейди Эрдўған.\nЭрдўған “Толибон” ҳаракатининг мўътадил ва мантиқли баёнотларини мамнуният билан қарши олганини таъкидлаган.\nҚайд этилишича, Эрдўған ҳафта охиригача Россия Президенти Владимир Путин ва Германия канслери Ангела Маркель билан Афғонистондаги вазият юзасидан музокаралар ўтказиши кутилмоқда.\nСиёсатчининг таъкидлашича, Туркия ҳукумати Афғонистондан 552 нафар фуқаросини эвакуация қилган.\nЖорий йилнинг июль ойида Эрдўған, агар АҚШ Туркияни қўллаб-қувватласа, улар Қобул аэропортини бошқариши мумкинлигини айтганди. Бундан ташқари, у Афғонистон ва минтақага “янги давр келяпти” деганди.\nМаълумот ўрнида, Афғонистон Ислом Республикаси энди йўқ. Жорий йилнинг 15 август куни ҳокимият “Толибон” ҳаракати назоратига ўтди. Улар эса бир вақтлар мавжуд бўлган Афғонистон Ислом Амирлигини қайта тузмоқчи. Президент Ашраф Ғани истеъфо берганини ҳамда мамлакатни тарк этганини маълум қилди.\nАшраф Ғани мамлакатни тарк этганидан сўнг, у Тожикистон, Омон ва Ўзбекистонда экани айтилди. Бироқ, якунда уларнинг ҳеч бири ўз тасдиғини топмади. Кеча, 18 август куни эса, Бирлашган Араб Амирликлари (БАА) Ашраф Ғани ва унинг оила аъзоларига бошпана бергани маълум қилинди.\n06 Декабрь 13:01 78853\n06 Декабрь 19:56 53281\n05 Декабрь 18:58 33479\n06 Декабрь 09:20 31004\n05 Декабрь 17:59 30144


12 март 2019 йил куни “Суд ҳужжатлари ва бошқа органлар ҳужжатларини ижро этиш самарадорлигини янада ошириш чора-тадбирлари тўғрисида”ги ПҚ-4236-сонли Президент қарори қабул қилинди. » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / 12 март 2019 йил куни “Суд ҳужжатлари ва бошқа органлар ҳужжатларини ижро этиш самарадорлигини янада ошириш чора-тадбирлари тўғрисида”ги ПҚ-4236-сонли Президент қарори қабул қилинди.\n18-03-2019, 12:18, admin\nҚарорга мувофиқ, Суд ҳужжатлари ва бошқа органларнинг ҳужжатларини ижро этиш жараёни такомиллаштирилади. Уч босқичда жорий этиладиган чора-тадбирлар комплекси кўзланган.\nБиринчидан, 1 апрелдан бошлаб суд ҳужжатлари ва бошқа органлар ҳужжатларини мажбурий ижро этиш жараёнигамедиация институтижорий этилади. Бунда ундирувчининг аризаси бўйича 15 кундан кўп бўлмаган муддатга ижро иши юритиш тўхтатиб турилади. Жараёнга давлат ижрочиси ва давлатнинг бошқа органлари вакилларининг аралашуви тақиқланади.


таълим янгиликлари / Теглар бўйича қидирув / Fikr.uz\nИқтидорли талабалар сараланади\n8 июн 2018, 14:01\nҲар бир олий таълим муассасасида 1-курс давомида саралаб олинган энг иқтидорли талабалар учун алоҳида гуруҳлар ташкил этилади (мазкур гуруҳлардаги талабалар сони институт томонидан белгиланади), 2-курсдан улар алоҳида ўқитилади ва магистратурага мақсадли қабул қилинади.\n29-Умумий ўрта таълим мактабида «Мустахкам оила йили» ва 9-синф битирувчиларини таълимни кейинги боскичига тўлаконли камраб олиниши мавзусида йигилиш\nИлм-фан 22 май 2012, 13:54\nХТМФМТ ва ТЭ Андижон шахар бўлими тасарруфидаги 29-умумий ўрта таълим мактабида «Mустахкам оила йили» ва 9-синф битирувчиларини таълимни кейинги боскичига тўлаконли камраб олиниши мавзусида йигилиш ўтказилди. Йигилишда «Нуроний» жамгармаси раиси Т.Рахматжонов, ижрочи директори З.Хидирова, жамоатчилик раиси К.Рузиев, ва «Гайрат» МФЙ посбони А.Абдуллаев, 9-синф битирувчилари ва уларнинг синф рахбарлари иштирок этдилар.\nЙигилиш раиси мактаб директори А.А.Махмудов йиғилишни очди ва йигилиш катнашчиларига 12 йиллик мажбурий таълим, ва бунда ота-она, устозларни ва кенг жамоатчиликни роли хакида фикр билдирди. Тадбирга таклиф килинган «Нуроний» жамгармаси Андижон шахар кенгаши раиси Т.Рахматжонов ва «Нуроний» жамгармаси ижрочи директори З.Хидировалар хам ёш авлод Ватанимиз тараккиётининг пойдевори эканлигини, шундай экан ёшлар ўзларига билдирилаётган ишончни факатгини яхши ўкиши ва наъмунали хулки билангина оклашлари мукинлигини таъкидладилар. Зеро бу йилнинг «Мустахкам оили йили»дея эътироф этилганини ўзи хам фаровонлигимиз мезони бўлиб хизмат килиши мукаррар.\nЙигилиш сўнгида 9-синф битирувчи ўкувчилари ўзларини кизиктирган саволларга жавоб олдилар.\nAbdusalomov Oybek Abdusalomovich\nИлм-фан 28 январ 2012, 16:18\nБугун жамиятимизнинг ҳар бир соҳасида ката ўзгариш ва янгиланишлар юз бермоқда. Бу жараёнларда юқори малакали илмий кадрларнинг ўрни ва роли алоҳида аҳамият касб этмоқда. Албатта, янги ғоялар, лойиҳалар, таклиф ва ташаббуслар жамиятдаги янгиланиш ва такомиллашишнинг муҳим омиллари ҳисобланади.\nЯқинда Олий ва ўрта махсус таълим вазирлиги томонидан тизимда илмий салоҳиятни шакллантиришга қаратилган яна бир тажриба республикамиз узра кенг қанот қоқди.\nЗамонавий илмий кадрлар тайёрлашдаги бу янги усул дастлаб Тошкент тўқимачилик ва енгил саноат институтида тажрибадан ўтказилиб, амалиётда синалиб бугун оммалаштирилмоқда. Унинг асосида иқтидорли талабаларни биринчи босқичда танлаш, саралаш ва илмий тадқиқот ишига тортиш ҳамда магистрлик диссертациясини номзодлик иши даражасида тайёрлаб ёқлашга эришишдек, улкан мақсадлар турибди.\nМазкур институтнинг илмий ишлар бўйича проректори А. Джўрабоевнинг таъкидлашича, ҳозирда магистратура босқичини тамомлаётган 8 нафар магистрларнинг ёзган диссертациялари шу талаблар даражасида тайёрланган. Тўғри, бу тажрибани ҳали ҳар томонлама мукаммал деб айтишга балки эртадир. Аммо, амалиётда аллақачон қизғин изланишлар олиб борилаётган мазкур долзарб масалада берилаётган бу дадил таклифларнинг ўзи том маънода маънавий жасоратдир.


Бош вазири ўринбосари "пахта бойкоти"ни тўхтатиш учун АҚШга жўнаб кетди\nБош вазири ўринбосари Танзила Норбоева халқаро ташкилотлар томонидан ўзбек пахтасига эълон қилинган бойкотни тўхтатиш масаласида музокаралар олиб бориш учун АҚШга борди. Бу ҳақда 4 февраль куни ОАВлар маълум қилди.\nТанзила Норбоева раҳбарлигидаги делегация Cotton Campaign халқаро коалициясининг Вашингтонда ўтадиган йиллик йиғилишида иштирок этади.\nБундан ташқари ўзбек делегацияси ҳуқуқ ҳимояси ташкилотлари вакиллари, Америка ишлаб чиқарувчилар бирлашмалари, касаба уюшмалари билан учрашади. Шунингдек, Давлат департаменти, меҳнат вазирлиги ва халқаро ташкилотлар расмийлари билан музокаралар ўтказилади.


ЯРИМ АСРКИ, ЭЛ ХИЗМАТИДА – uychinoma.uz\nNodirbek | Iyul 2, 2020 | Zamonamiz qahramonlari | Sharhlar mavjud emas\nҲазрат Мир Алишер Навоийда барчамизга таниш «Одамий эрсанг, демагил одами, Ониким йўқ халқ ғамидин ғами», -деган ҳикматомуз сатрлар бор. Чиндан ҳам, халқ ғамини ўз ғами, деб билмаган одамлар ким бўлмасин, тариқча қадр-қимматга эга эмас. Эл-юрт дардига малҳам бўлиш учун борини бахшида этаётганлар доимо эъзозда, ҳаётлари ҳам бир маромда кечади. Шулардан бири, мен 40 йилдан бери яқиндан билган, туман тиббиёти жонкуярларидан бўлмиш Аҳмаджон ака Юсуповдир. Қачон кўришсак, димоғи чоғ, ҳаракати фаол, мақсади тиниқ, вазифаси ижроси билан банд ҳолда кўраман. Одатда, инсон ҳаётдан мамнун, касб-коридан қониқиб яшаса, шундай бўлади.\n1947 йил зиёли оилада туғилган Аҳмаджон ака мактабда «аъло» ўқиди, жамоатчилиги ўшандаёқ бошланган. У дастлаб Наманган тиббиёт билим юртини тамомлаб, ҳарбий хизматни ўтади. Шифокорлик фаолияти 1969 йилда тез ёрдам бўлимида бошланган. 1970-75 йилларда ТошМИда таҳсил олди ва олий маълумотли мутахассис сифатида эл хизматига бел боғлади. Стоматолог врач бўлиб иш бошлади. Тезда оммавий-ташкилий ишларда фаоллиги кўзга ташланди. Унга касаба уюшма раислиги ишониб топширилди. Ундаги иқтидорни пайқаган маъмурият 1981 йил бош врачнинг 1-ўринбосари этиб тайинлади. Туман миқёсида даволаш ишларини тасарруф этишдек масъулиятли вазифани талаб даражасида уддалаган Аҳмаджон Юсупов 1986 йилда туманнинг энг чеккаси Жийдакапа участка касалхонасига бош врач этиб юборилди. Бу ерда барча соҳадаги ишлар анча оқсаб қолган, раҳбардан катта масъулият, оғир меҳнат талаб қиларди. Янги раҳбар, аввало, эътиборни жамоадаги меҳнат интизомига, кадрлар сифатига, моддий-техник базани мустаҳкамлашга, халқ саломатлиги муҳофазасини давр талаби даражасида ташкил этишга қаратди.\nТоталитар тузум шароитида қишлоқлардаги муаммолар ҳам юқори марказда ҳал этилар эди. Аҳмаджон ака эски бино ўрнига янгисини қурдириш учун лойиҳа-смета ишларини Киев шаҳрига ўзи бориб, минг машаққат билан ҳал этди. Бино янги қурилди, замонавий жиҳозлар келтирилди. Қисқа вақтда қишлоқ шифохонаси намунали деб баҳоланди ва республика семинари ўтказилди.\nМустақиллик йилларида тиббиёт ривожига эътибор тобора яхшиланиб, халқ саломатлигини сақлашда «Касалликни даволангандан кўра, олдини олган афзал», -деган тамойилга амал қилиниб, соғлом турмуш тарзи тарғиботига бош масалалардан бири сифатида ёндашилмоқда.\nТуман тиббиёт бирлашмасида ташкил этилган «Саломатлик маркази» зиммасида айнан шу вазифа ётади. Вазифа масъулиятли бўлгани боис бирлашма раҳбарияти 2003 йилда Аҳмаджон акага марказ мудирлигини ишониб топширди. Шоҳидмизки, малакали ва фидойи бу инсон эл соғлигини ўз соғлиги деб ҳис қилиб, соҳа ишини мана 17 йилдирки, намунали ташкил этиб келмоқда.\nАҳмаджон аканинг ҳалол меҳнатлари турли йилларда кўплаб дипломлар, ёрлиқлар ва «Мустақилликка 20 йил», «Конституцияга 25 йил» кўкрак нишонлари ва 2018 йил «Меҳнат фахрийси» кўкрак нишони билан тақдирланган.\nМаърифатпарвар шифокор, камтарин инсон, хушчақчақ дўст Аҳмаджон Юсупов фаолиятига 50 йилдан ошибдики, ҳамон сафда. Ундаги ғайрат, маданият ва билимга кўплаб ёшлар ҳавас қиладилар. Ўринбой МЎМИНОВ.


ММА. Бухорода чорак финал жанглари ўтказилмоқда / Olamsport.com\n26 сен 16:11\nММА. Бухорода чорак финал жанглари ўтказилмоқда\nТеглар : БухороММА\nБухоро шаҳри 25-27 сентябрь кунлари аралаш жанг санъатлари бўйича Ўзбекистон кубогига мезбонлик қилмоқда.\n16-17 ёшдаги ўсмирлар ва 18 ёшдан катта бўлган якка курашчилар ўртасида Ўзбекистон кубоги бахсларида бугун чорак финал жанглари ўтказилмоқда.\nПандемия туфайли каратин вақтида деярли 5 ой давомида барча атлетлар ва мураббийлар онлайн тарзда машғулотларини олиб боришларига тўғри келди ва бу бўйича илк мусобақада шу йилнинг март ойида ўсмирлар ва ёшлар терма жамоасига муносиб номзодларни сарлаб олиш учун ташкил этилганди.\nЭндиликда эса Ўзбекистон кубоги бахсларида мамлакатимизнинг барча вилоятларидан жами 200 нафардан зиёд спортчилар иштирок этишмоқди. Ўсмирлар 9 та вазнда, катталар эса 10 та вазн тоифасида кучлилар қаторидан жой олиш учун харакат қилишди.\nДастлабки кунги саралаш учрашувлари кутилмаган вазиятларга, хаяжонли онларга бой бўлди ва деярли барча вилоятлардан келган спортчилар бор имкониятларидан унумли фойдаланишга интилди. Ўсмирлар ўртасида илк учрашувларни муваффақиятли ўтказган Андижон, Сирдарё, Хоразм, Самарқанд вилояти яккакурашчилари қатори пойтахт ва мезбон спортчилар кейинги босқич йўлланмасига эга бўлишди.\nНурмагомедовнинг мураббийи Хабибнинг вазн ташлаш жараёни ҳақида гапирди 0\nТаниқли менежер АбдельАзиз ўзбекистонлик ММАчи билан ҳамкорлик қилишини маълум қилди + ФОТО 0\n"Бу кечани сен ҳеч қачон унутмайсан". Пётр Ян Стерлинг билан бўлиб ўтадиган жанг санасини тасдиқлади 1


БАА илк бор хорижликларга фуқаролик беришни бошлаяпти | Qalampir.uz\nБАА илк бор хорижликларга фуқаролик беришни бошлаяпти\nОлам\t31 Январь 16:02 9018\nБирлашган Араб Амирликлари (БАА) баъзи тоифадаги хорижликларга фуқаролик беришни бошлайди. Мамлакат қонунчилигига тегишли ўзгартириш киритилди. Бу ҳақда WAM хабар берди.\nАгентлик маълумотига кўра, барча аризалар Ҳукумат ва ижро ҳокимиятининг маҳаллий бошқармалари томонидан кўриб чиқилади. Инвестор, ихтирочи, олим, шифокор, рассом ва уларнинг оилалари фуқаролик олиш учун мурожаат қилиши мумкин. Ҳар бир тоифа учун ўзига хос талаблар бўлади.\n“Биз қонунга БАА фуқаролигини беришга рухсат берувчи тузатишлар киритдик. Янги фармон тараққиётимизга ҳисса қўшадиган истеъдодли одамларни жадб қилишга қаратилган”, деган БАА Бош вазири шайх Муҳаммад ибн Рашид ал-Мактум.\nWAM маълумотига кзра, фуқаролик олиш учун бир қатор шартларни бажариш керак.\nИнвесторлар БААда кўчмас мулкка эгалик қилиши ёки мамлакат иқтисодиёт вазирлиги томонидан тасдиқланалиган бир ёки бир нечта патентни олиши талаб қилинади.\nШифокорлар, муҳандис ва бошқа мутахассислар БААда ниҳоятда зарур бўлган ноёб илмий соҳаларда ёки фанларда фаолият олиб боришлари ва камида ўн йиллик касбий тажрибага эга бўлишлари керак.\nОлимлар олий ўқув юртида, тадқиқот марказида ёки хусусий секторда фаол илмий тадқиқот олиб боришлари керак. Бундан ташқари, камида ўн йиллик тажрибага ва илм-фан соҳасида нуфузли мукофотларга эга бўлиши лозим.\nИжодий касблар вакиллари маданият ва санъат соҳасида “кашшофлар”, шунингдек, халқаро мукофотла совриндорлари бўлиши керак.\n“Bloomberg” агентлигининг ёзишича, Форс кўрфази давлатларидан биринчи бўлиб БАА хорижликларга фуқаролик беришни бошлади. Авваллари фақатгина фавқулодда ҳолатларда фуқаролик берилган.\n14 Май 17:53 56188\n16 Май 18:50 42110\n15 Май 11:46 36653\n15 Май 22:27 36580\n16 Май 08:58 35425


Моуриньо ўз жамоасида кўришни истаётган ҳимоячилар » Ўзбекистон янгиликлари – Zamin.uz\n12-08-2016 | 17:27\nZAMIN.UZ / Спорт / 12 Август 2016 года3 109\nМоуриньо ўз жамоасида кўришни истаётган ҳимоячилар\n“Манчестер Юнайтед” жамоаси бош мураббийи Жозе Моуриньо таркибни янги футболчилар билан кучайтиришни истамоқда. Хусусан мутахассис бир нечта ўйинчиларнинг номзодини ўрганиб чиқмоқда. Қуйида шулар борасида сўз юритамиз. Рафаэль Варан, “Реал”Моуриньонинг севимли шогирди айнан Варан ҳисобланади. “Реал”ни бошқарган пайтлари Варан клубнинг етакчиларидан бирига айланганди. Доимий таркибдан жой олмоқда эди. Лекин Моуриньо кетганидан кейин мураббийлар франциялик ҳимоячига унчалик ишонч билдирмай қўйди. Натижада, Варан “қироллик” жамоасини тарк этишни истаб қолди. Бу эса Жозега айни муддао бўлди. У Варанни ўз жамоасига таклиф қилишни истамоқда. Костас Манолас, “Рома”“Рома” ҳимоячиси ҳам Моуриньонинг диққат марказига тушиб бўлган. Маноласга биргина “МЮ”га қизиқаётгани йўқ. Унга “Арсенал” томонидан ҳам таклиф бўлмоқда. Фақат, “Рома” футболчини қў\tйиб юборгиси келмаяпти. Уни каттароқ маблағга сотишни истамоқда. Шунга қарамай, Жозе яқин орада ҳимоячи масаласида “Рома”га таклиф юборишни режалаштирмоқда. Шкодран Мустафи, “Валенсия”Сўнгги пайтларда Мустафига қизиқиш билдираётган жамоаларнинг сони ошиб кетди. “Арсенал” кетидан “Манчестер Юнайтед” ҳам талабгор сифатида қаралмоқда. Жозе Моуриньо ҳозирги паллада жамоанинг ҳимоясини кучайтиришни истамоқда. Мустафи эса унинг талабларига жавоб берадиган ҳимоячилардан бири ҳисобланади. Шу боисдан “МЮ” “Валенсия”дан уни сотиб олиши мумкин. Леонардо Бонуччи, “Ювентус”“Ювентус”нинг ишонган футболчиларидан бири бўла олган Бонуччи ҳам тез орада фаолиятини Англия чемпионатида давом эттириши мумкин. Унга “Манчестер Юнайтед” жамоаси томонидан қизиқиш бўлмоқда. Баъзи манбаларга кўра, “МЮ” скаутлари Леонардо билан трансфер юзасидан суҳбатда бўлган. ВконтактеFacebookTwitterОдноклассникиМой мир\nЎқишни тавсия қиламиз Моуриньо “Реал” ҳимоячисини сотиб олишни истайди\n10:59 / 03-08-2016\nЖозе Моуриньо кимларни нишонга олди?\n16:10 / 02-07-2016\n03:53 / 19-06-2016


Болаларга ўсишга ёрдам 50 — Dilkashradio.com\nБолаларга ўсишга ёрдам 50\nАссалому алайкум азиз радио тингловчилар. Сиз азизлар билан яна радио тўлқинлари орқали учрашиб турганимиздан бағоят миннадормиз. Сухбатимиз бошида сиз азиз тингловчиларга шуни маълум қилмоқчимизки бугунги эшиттиришимиз болаларимиз хақида бўлади. Кўпчилик айтадики болалар гунохсиз туғилади деб. Лекин Муқаддас китоб бу фикрнинг аксини бизга айтади. Муқаддас китобнинг Забур китобида шундай деб ёзилгани бор: “Онам мени гунох ичида туққан экан”.\nУшбу оятдан билишимиз мумкинки болалар хам гунох ичида дунёга келишар экан. Агар фарзандларингиз ёш бўлса бир эътибор беринг. Улар кўп жахил қилишни ва ўзи хохлаган ишларни ота онасига бажартиришни яхши кўришади. Агар рад жавобини берсангиз йиғлаб ўз хохишини амалга оширишга уриниб кўришади. Раббимиз Исо Масих Матто китобининг 18 бобида болалар хақида кўп гапиргани бизга маълум. У ерда айтилишича Худованд ёш болаларнинг хам халок бўлишини истамас экан. Матто китобини 18 бобини 14 оятигача ўқиб тахлил қилиб кўринг.\nИшонамизки Каломни ўқиган пайтингизда Худованд кўп янгиликларни очиб беради. Хозирги кунда якшанба мактаблари кўплаб топилади. Анашу мактабларда рухий таълим олаётган болалар хам кўплаб топилади. Азиз ота оналар якшанба мактабида ўрганаётган дарслар етарли деб ўйлаётган бўлсангиз, ўйлашимизча хато бўлади. Агар хар бир ота она Худованд олдидаги ўз ота ва оналик вазифасини англаб болалари билан жиддий машғулотлар олиб борса Худованд шу болаларни янада баракалайди. Агар фарзандингиз Раббимиз Исо Масихни ўз нажоткори деб билган бўлса.\nУларни рухий ўсиши учун ёрдамлашинг. Муқаддас китобни тушуниши учун кўмаклашиб туринг. Доимо бирга ибодатда бўлсангиз Худованднинг мархамати янада ёғилади. Худовандга ишонган болаларда хам кўплаб муаммолар бўлиши аниқ. Шайтон доимо уларни танлаган йўлидан қайтаришга уринади. Биз унинг манашу васвасаларига қарши тура олишимиз лозим. Ва болаларимизни хам олдиндан шунга таёрлаб борсак нур устига аъло нур бўлар эди. Болалар имонлилар оиласида туғилган бўлса албатта яхши.\nЧунки бундай уйдаги атмосфера ўзгача. Лекин болаларни рухий ахволини доимо кузатиб турган яхшироқ. Бола хақиқатан хам Худога ишонганми ёки кимдир айтгани учун Масихга ишондими. Буни билиш катта ахамиятга эгадир. Баъзи пайтларда бизнинг хаёлимизда болалар Масихга ишонгандек кўриниши мумкин. Аслида эса бу шунчаки Масихий инсонларни ёки болаларни хаётига тақлид бўлиши хам мумкин. Шунинг учун доимо болаларимизни рухий ахволини билиш хар бир ота она учун жуда мухим.\nАгар болаларимиз Масихга ишонган бўлсалар, уларда тезда ўзгариш бўлишига мажбурламанг. Лекин маълум вақт ичида хеч қандай ўзгариш бўлмаса, бу жиддий хол. Демак ота она ўз фарзанди учун қолаверса бошқа болалар учун доимо ибодатда бўлиши керак. Келгуси эшттиришимизгача хайр саломат бўлинглар.\nБолаларга ибодат қилишини ўргатайлик\nБолаларнинг ўсишига ёрдам 189\nБолаларнинг ўсишига ёрдам 220


Спорт мусобақаларига СТАРТ берилди\nБугунги кунда ёшларимизга жуда катта эътибор қаратилмоқда. Буни фан соҳасида ҳам спорт соҳасида ҳам кўришимиз мумкин. Сўзимиз исботи сифатида Президентимизнинг 5 муҳум ташаббусининг 2-ташаббуси яъни жисмоний тарбия ва спорт соҳасини ривожлантиришни олсак бўлади. Кеча ҳабар қилганимиздек 25-февраль яъни бугун спорт мусобақалари бошланиши керак эди ва бошланди ҳам.\nБу мусобақани институтимиз ёшлар билан ишлаш бўйича проректор А.Гаппаров очиб бердилар.\nТалабар ўртасида стол тенниси бўйича факультетлараро саралаш босқичи бўлиб ўтди, беллашув икки юналишда яъни ўғил болалар ва қиз болалар ўртасида бўлиб ўтди. Бу беллашув факультетлар ўринбосарлари ва гуманитар фанлар, жисмоний маъданият ва спорт кафедраси ўқитувчилари томонидан муносиб баҳоланди.\nЭслатиб ўтамиз, бу мусобақа 17-мартга қадар давом этади. Қизиқувчи ёшлар бўлса факультет ёшлар билан ишлаш бўйича декан ўринбосарларига мурожаат қилиб иштирок этишлари ва ўйинларда ғолиб бўлиб, фахрий ёрлиқ ва эсталик совғаларига эга бўлишади. Шошилинг зеро вақт қараб турмайди.


Шиа мазҳабидаги бир миллион мусулмон бугун Ироқнинг Карбало шаҳрида тўпланди.\n16 январ 2021, Тошкент вақти: 08:09\nУшбу шаҳарга ибодат учун келиш Саддам Ҳусайн даврида таъқиқлаб қўйилган эди. Ҳар уч фуқаронинг бири шиа бўлган Ироқда байрам бугун авж паллага чиқди.\nБугун Американинг Ироқдаги маъмурияти раҳбари Жэй Гарнер аксар аҳолиси курдлардан иборат бўлган Эрбил вилояти марказига ташриф буюрди. Гарнер у ерда курдлар етакчиси Массуд Барзани билан сўзлашувлар олиб борди. Музокаралар чоғида Жэй Гарнер курдларнинг ўзлари яшаётган ҳудудларда демократияни қарор топтириш борасидаги ҳаракатлари бутун Ироқ халқи учун ўрнак бўлишини таъкидлади.


ЁНАЁТГАН КОМБАЙН – ВОҲА\nёхуд масъулиятни, ҳушёрликни унутган ким?\nҒалла ўрим-йиғими кўп жиҳатдан аҳамияти катта мавсум. Ҳосилни нес-нобуд қилмай йиғиб олиш бир томон бўлса, уни ёнғиндан асраш бир томон. Сабаби ғалла пишгач ёнғинга жуда сезгир бўлиб, биргина учқун гектарлаб майдонни кулга айлантириш учун кифоя.\nКеча Ғузор тумани ғалла далаларидан бирида сиз суратда кўриб турган ҳолат – комбайн ва ғаллага ўт кетди. Юқори нархдаги, ҳозирги кунда ниҳоятда зарур бўлган техника – комбайнни ёнгани-ку бир сари, аммо анчагина майдондаги ғалланинг ёнгани бир сари бўлди.\nТасдиқланмаган манбаларга кўра, ёнғиндан ҳеч ким зарар кўрмаган ва унинг келиб чиқиш сабаблари номаълум. Балки комбайннинг техник носозлиги сабаб ушбу нохуш ҳодиса юз бергандир. Бу энди мутахассисларнинг иши. Кузатиб боринг, тафсилотлар тез орада.\n«MADANIYAT VA MA‘RIFAT»ДА САВОД ШУ БЎЛСА…?\n23 ноябр куни вилоят ҳокимлигида Коррупцияга қарши курашиш агентлиги директори Акмал Бурхонов ва ҳисоб палатаси...\n03.11.2020 Voha gazetasi


Муқаддас Каъбанинг ичида қандай илоҳийлик бор? - Yoshlar.com\nМуқаддас Каъбанинг ичида қандай илоҳийлик бор?\nЁпиқ эшик доим сирлидир. Қизиқувчан инсон онги тўсиқ ортида қандай хазина борлигини ўзича таҳмин қилаверади. Ҳақиқатдан ҳам, Каъбаи муаззаманинг тилла эшиклари ортида нималар борлиги кўпчиликни қизиқтиради. Бир неча юз йил муқаддам бу саволга ҳожат бўлмаган, чунки унинг ичига хоҳлаган инсон кириши мумкин эди. Ҳозир одамлар Каъбанинг ичига киришни қўя туринг, тиқилинчда қора тошга қўллари тегса катта гап. Каъба ичини тозалаш маросими Пайғамбаримиз Муҳаммад (соллаллоҳу алайҳи ва саллам)дан суннатлиги боис, шунда фақат давлат арбоблари ёки юқори мартабали меҳмонларгина бундай шарафга сазовор бўладилар. Ахир, ҳар куни эшик очилаверса, минглаб зиёратчилар ундаги тинчлик, осойишталик ва сокинликка азият етказишлари табиий. Muxlis.uz сайти бу ҳақда маълумот бермоқда.\nХўш, айни пайтда ичкарида нималар бор?\nЭшикдан бошлайлик. Эшикни безашга ишлатилган тилланинг миқдори унинг – “олтин эшик” деб номланишига ва унга “дунёдаги энг қимматбаҳо эшик” мақоми берилишига ҳақли, лекин энг асосийси у борлиқдаги энг мўътабар даргоҳга етакловчи йўлдир. 1979 йили Каъбага янги эшиклар ўрнатилган ва уни тайёрлаш учун 300 килограмм соф олтин кетган. Эшикка эшикни ясаган устанинг имзоси қўйилган ва атрофига Қуръони каримнинг қуйидаги ояти каримаси ўйиб ёзилган:\nАлбатта, одамлар (ибодати) учун қурилган биринчи Уй – Бакка (Макка)даги муборак ва оламлар учун ҳидоят (манбаи) бўлмиш (Каъба)дир (Оли Имрон, 96).\nЕри ва деворларига мрамор плиталари ётқазилган. Ушбу мраморлардан бири бошқаларидан ранги ва тузилиши билан ажралиб туради. Маккаи мукаррама мусулмонлар тарафидан эгаллангандан сўнг Пайғамбаримиз Муҳаммад (соллаллоҳу алайҳи ва саллам) айнан ана шу ерда намоз ўқиганлар. Шунинг учун шу жойда қилинган ибодат савоби улуғ ҳисобланади.\nДеворларда бир хил оралиқда Аллоҳ уйини сақлаш учун қайғурган буюк шахсларнинг исмлари ва Каъбатуллоҳда қилинган ишларни ёритувчи матн ва безаклар осиб қўйилган. Бу каби деворий лавҳлар ҳаммаси бўлиб ўн дона, уларнинг сўнггиси 1996 йилда қилинган таъмирлаш ишлари ва унда бош-қош бўлган шахс ҳақида ёзилган.\nКаъба томи думалоқ ишлов берилган ёғочли учта устунда туради. Уларнинг ҳар бири уч фаришта исмлари билан номланади. Аслида устунлар фақат декоратив шифтни ушлаб туради, ҳақиқий том ундан 120 сантиметр баландроқда. У “тик” ёғочидан пухта ишланган ва замонавий гидроизоляция билан қоплангандир.\nУстунлар орасида ёғочли арқон тортилган бўлиб, унда кўпгина қадимий чироқлар ва дуолар солинган турли идишлар туради.\nДеворларнинг эшик бўйидан баланд қисми ва шифтга ипак мато қопланган. Ичкарида яна бир эшик борки, унинг ортидаги зина орқали томга чиқилади. Бу эшикка ҳам оз-мунча олтин ишлатилмаган.\nКаъбага кираверишда кўзга ташланадиган икки устун оралиғида ўртача катталикдаги стол бор. Унинг нима учун мўлжаллангани номаълум. Бундан ташқари, мазкур столнинг тортмаси (қути) ҳам бор, ҳозир унга дуолар ёзилган ёзувлар қўйилса керак. Олдин унда Каъбапўш ва чироқлар сақланган.\nҲа, тўрт томонинг қибла, деганлари ана шу ер. Ичкарида на хазина, на сирли билимлар олами, на бошқа оламга етакловчи йўл ёки ғайри-табиий ҳеч нарса йўқ.\nКаъбатуллоҳ ичини бўшлиқ эгаллаган. Бу бўшлиққа кирган инсон фикрини жамлаб ибодат қилиши ва Аллоҳ таоло билан эркин мулоқот қилишга ҳеч нарса тўсиқ бўла олмайди.\nКомментарии (0) | Добавить: 08.07.2016


Кондаги холестерин микдорини камайтирувчи махсулот маълум килинди – КУН УЗ\nГлавная / Жамият / Кондаги холестерин микдорини камайтирувчи махсулот маълум килинди\n11.12.2019\tЖамият Comments Off on Кондаги холестерин микдорини камайтирувчи махсулот маълум килинди 70 Показы\nМутахассислар бириктирувчи тукима ва антиоксидантлар манбаи хисобланувчи, овкат хазм килишни яхшиловчи, озишда ёрдам берувчи ва сурункалик касалликлар хавфини камайтирувчи озик-овкат махсулотини маълум килишди. Бундан ташкари, тадкикотларнинг курсатишича, бу махсулот кондаги холестерин микдорини камайтиришда хам ёрдам берар экан. Гап сули хакида бормокда.\nHealth.News нашрининг хабар беришича, Саудия Арабистони ва Миср олимлари сули уругларидан олинадиган экстракт конда аномал куп микдорда ёгларга, жумладан юрак ва жигар касалликларига олиб келувчи холестерин ва триглицеридларга эга (гиперлипидемия) каламушларда липид (ёг) алмашинувини яхшилаши ва жигарнинг нормал ишлашини тиклашини аниклашган.\n“Катта микдордаги холестерин ва триглицеридлар артерияларнинг битиб колишига, бу эса охир-окибат юрак хуружи ёки инсультга олиб келади. Холестерин ва триглицеридларга бой овкатланиш тартиби жигар фаолиятини бузади. Бундай овкатланиш жигарда ёг йигилишига олиб келади, у эса унгланмайдиган зарар етказади”, дейилган маколада.\nШу билан бирга таъкидланишича, холестерин микдорини камайтириш учун мулжалланган дорилар салбий таъсир келтириб чикариши мумкин. Шу сабабли олимлар беморларнинг холатини яхшилаши мумкин булган “табиий” ва камрок зиён етказувчи даволаш усулларини излайдилар.\nТадкикот давомида сули уругларидан олинган экстрактнинг гиперлипидемияга эга каламушларга таъсири урганилган. Натижада ушбу экстракт кондаги ёг микдорини камайтириши аникланган. Бундан ташкари, у жигар фаолиятини нормаллаштирган.\nОлимлар олинган натижаларга асосланиб, сули уругларидан олинган экстракт гиперлипидемияга даволовчи таъсир курсатиши ва кондаги холестерин микдорини камайтиришда кулланиши мумкинлиги хакидаги хулосага келишган.


Туркийзабонлар фахри – Сурхон тонги\nБош саҳифа / Маданият / Туркийзабонлар фахри\nНоябр 17, 2018\tМаданият Изоҳ қолдириш 897 Кўрилди\nКамина тақдир тақозосига кўра, давримизнинг буюк ёзувчиси Чингиз Айтматов билан икки маротаба учрашиш бахтига муяссар бўлганман. 1963 йилнинг март ойи, Москва остонасида ҳарбий хизматда эдим. Ҳарбий қисмимиз жангчиларининг илтимосига кўра, Ч. Айтматов билан учрашув ташкил этилди.\nУчрашувни филология фанлари номзоди, доцент Вера Фёдорова бошқариб борди. У ўз сўзида Чингиз Айтматовнинг «Юзма-юз», «Жамила», «Сарвқомат дилбарим», «Бўтакўз», «Биринчи муаллим» каби асарлари тўғрисида тўлқинланиб гапирди. Маърузачи «Юзма-юз» ва «Жамила» ёзувчининг талабалик йиллари маҳсули эканлигини қайд этди.\n«Жамила» илк бора рус тилида «Новый мир» журналида чоп этилиши биланоқ XX асрнинг йирик ёзувчиси Луи Арагон томонидан француз тилига таржима қилинганлиги ҳақида ҳам илиқ фикрлар билдирди. Бу ёш ижодкор келажакда дунё адабиёти фахрига айланади, деди. Ўшанда Чингиз оға эндигина 35 ёшда эди. Орадан 20 йил ўтар-ўтмас у жаҳоннинг буюк ёзувчилари қаторидан жой олди.\nЎша учрашув вақтида Чингиз оға ҳарбий хизматчилар, хусусан, Ўрта Осиёлик йигитлар билан самимий суҳбат ўтказди. Шу боис, биз унинг доимий мухлисига айланиб қолдик.\nОрадан 16 йил ўтди. 1979 йилнинг кузи. Малака ошириш курсида ўқиш учун М. Ломоносов номидаги Москва давлат университетига боргандим. Устозим-таниқли файласуф олим ва адабиётшунос, ўша пайтда Ўзбекистон Республикаси Маориф (ҳозирги халқ таълими) вазири бўлиб ишлаган Саид Шермуҳамедов собиқ иттифоқ ҳукумати, фанлар академияси, маориф вазирлиги, шунингдек, ЮНЕСКО топшириғига биноан рус тилининг жаҳон маданиятида тутган нуфузига бағишлаб Варшавада (Польша) ўтказиладиган анжуманда делегация раҳбари сифатида иштирок этиш учун бир неча кун Мос- квада бўлди. У киши Чингиз Айт матов билан жуда қадрдон дўст ва ҳамфикр эди. Улар телефон орқали боғланишиб Саид ака тўхтаган «Москва» меҳмонхонасида учрашадиган бўлишди. Дўстона суҳбатда машҳур олим, собиқ иттифоқда ягона нашр ҳисобланган «Философские науки» журналининг бош муҳаррири В.Готт, Москвадаги «Просвешение» нашриёти директори Д.Зуев ҳам иштирок этишди.\nСамимий суҳбат давомида Чингиз оға каминанинг миллий маданиятлар тараққиёти хусусиятлари муаммоси тўғрисида докторлик диссертацияси устида иш олиб бораётганлигимни билиб, мавзунинг ўта долзарблигини таъкидлади ва омад тилади. Буюк инсоннинг эзгу истаклари мен учун бир умрлик оқ фотиҳа бўлди. Чингиз Айтматов ўтмишда ўз ёзувига эга бўлмаган қирғиз миллати ва унинг адабиётини дунё миқёсига олиб чикди. Қирғиз романчилик мактабига асос солди. Ўзбекистон Президенти Ш. М. Мирзиёев Ч. Айтматовнинг «Танланган асарлар» китобига ёзган сўзбошисида таъкидлаганидек, «Бугунги кунда жаҳон адабиёти ва маданиятини Чингиз Айтматовнинг буюк асарларисиз тасаввур этиб бўлмайди. Ёзувчининг халқ қалби, унинг дарду аламлари ва орзу-интилишлари, қувонч ва шодликлари теран бадият билан ифода этилган асарлари умумбашарий тафаккур хазинасининг бебаҳо дурдоналарига айланиб улгурганига барчамиз гувоҳмиз».\nЮНЕСКОнинг маълумотига қараганда, дунёда энг кўп ўқилаётган асарлар бўйича 1-ўринда В.Шекспир, 2-ўринда Л.Толстой, 3-ўринда эса Чингиз Айтматов туради. XXI аср арафасидаёқ Чингиз Айтматов асарлари жаҳоннинг 168 мамлакатида 180 тилда 830 маротаба, жами 80 миллион нусхада нашр этилган эди. Бу кўрсаткич бугунги кунда янада ошмоқда.\nЧингиз Айтматов наинки қирғиз ва Марказий Осиё халқ- ларининг, балки бутун туркийзабон халқларнинг фахри, ифтихори, ғуруридир. Ҳеч бир муболағасиз айтиш мумкинки, кейинги йилларда Ўзбекистонда «айтматовшунослик» вужудга келди. Ёзувчининг деярли барча асарлари ўзбек тилига ўгирилган. 2015 йилда унинг олти томлик «Тўла асарлар тўплами нашр этилди. Чингиз Айтматов меросини тадқиқ этувчилар сафи кенгайиб бормокда. Бу борада таржимонлардан Асил Рашидов, Иброҳим Ғафуров, Суюн Қораев, Нурали Қобул, тадқиқотчилардан Аҳмаджон Мелибоев, Бахтиёр Назаров, Тоҳир Қаҳҳор, П.Мирзааҳмедова ва бошқаларнинг хизмати катта бўлди.\nҚувонарли томони шундаки, Ч.Айтматов асарлари фалсафий жиҳатдан ҳам ўрганилмоқда. Жумладан, Чингиз Айтматовнинг таниқли қозоқ шоири М.Шаханов билан ҳамкорликда яратган «Чўққида қолган овчиниг оҳи зори» номли асари Ўзбекистонда академик Саид Шермуҳамедов томонидан чуқур илмий таҳлил қилинган. Олимнинг бу тадқиқоти 2001 йилда рус тилида Ўзбекистон Қаҳрамони, халқ шоири Абдулла Орипов масъул муҳаррирлигида «Философия человека» («Инсон фалсафаси») номли алоҳида китобча бўлиб нашр этилди.\nПрезидентимизнинг жорий йил 2 апрелида қабул қилган «Буюк адиб ва жамоат арбоби Чингиз Айтматов таваллудининг 90 йиллигини кенг нишонлаш тўғрисида»ги қарорида таъкидлаб ўтилганидек: «Чингиз Айтматов минтақамиз тинчлиги ва осойишталиги, унинг келажаги ва равнақи, халқларимиз ўртасида дўстлик ва ҳамжиҳатликни мустаҳкамлаш, уларни турли зиддият ва қарама-қаршиликлардан асраш йўлида фидокорона фаолият олиб борди».\nБу ёзувчининг умри боқийлиги ва буюклигидир. Зеро, унинг ўзи айтганидек, «Коинот миқёсида инсон умри пашша умридай гап. Бироқ инсонга тафаккур ато қилинганки, шу нарса унинг умрини узайтиради”. Ҳа, бу гаплар давримизнинг буюк ёзувчиси Ч. Айтматовнинг ўзига ҳам тўлиқ тааллуқлидир.\nОлдинги Фидойи шифокорлар\nКейинги Эл саломатлиги йўлида


Ҳалол ва ҳаромнинг даражалари – oliymahad.uz\nДарҳақиқат, ҳалолнинг барчаси яхшидир, лекин баъзиси баъзисидан яхшироқдир. Чунки ҳаромнинг ҳаммаси ёмон, аммо унинг баъзиси баъзисидан ёмонроқдир. Чиндан ҳам табиб барча ширин нарсада иссиқ бор, деб ҳукм этганга ўхшайди. Аммо у: «Бу биринчи даражали иссиқ, мана буниси иккинчи даражали, бу эса учинчи даражали иссиқ», деб айтади. Бунга мисол қилиб нотўғри бўлган савдо шартномасини олса бўлади. Бу ҳаром, лекин унинг даражаси зўравонлик йўли билан бир нарсани босиб олишлик даражасида бўлмайди. Балки босиб олишликнинг ҳаромлиги улкан. Бунда ўзгаларга азият мавжуд. Касб-ҳунарда шариат йўлини тарк этишдир. Нотўғри савдо битимларида фақат Аллоҳга бандалик этиш йўли тарк этилган, холос.\nШу каби камбағал ё солиҳ киши ёки етимдан зулм билан тортиб олинган нарса ҳам кучли ё бой-бадавлат ёки фосиқдан тортиб олинганга нисбатан энг ёмон ва жуда даҳшатли бўлиб ҳисобланади.\nСаҳобий Нуъмон ибн Башир ривоят этган ҳадиси муборак уч қисмдан иборат – ҳалол, ҳаром ва улар ўртасидаги ўхшашликларга далолат этади. Бу уч қисм ичида ишкали ҳам мавжуд – бу ўртача даражада бўлиб, кўп одамлар уни билишмайди. Бу шубҳадир.\nБиз шубҳа пардасини кашф қилиб бундай деймиз: мутлақи ҳалол унинг зотига айни ўзини ҳаром этадиган бирон сифат боғлиқ бўлмайди ва ҳалолнинг сабабларига уни ҳаром ёки макруҳ этадиган нарсалар ҳам боғланмайди.\nБунга мисол қилиб бир кишининг мулкига – уй жойи ёки ерига тушишидан олдин ёмғирдан сув олган инсонни келтирамиз.\nҲақиқий ҳаром – унда ҳаром этувчи сифати бор: ҳамр (ичкилик)даги шиддат, пешобдаги нажосатга ўхшаш ёки қайтарилган нарса сабабидан ҳосил бўладиган ҳаром – зулм ва рибо билан ҳосил бўлган ҳаромга ўхшаш. Бу икки мисол зоҳирдир. Бу иккисига ҳолати маълум нарсани қўшиш мумкин, аммо ўзгариши эҳтимол бўлади. Бу ўзгаришга далолат этадиган равшан сабаб йўқ. Дарҳақиқат, қуруқлик ва сувда ов этиш ҳалол, аммо бир овчи кийик ёки балиқ овласа, буни бошқа бир овчи овлаган, кейин ундан қочиб кетганлигини эҳтимол этади. Бу эҳтимол ҳаводан ушлаб олинган ёмғир сувига татбиқ этилмайди. Овдаги бу эҳтимолликнинг топилиши васвасачиларнинг парҳезидир, зеро бу ваҳиманинг ўзи, унга бирон далил йўқ. Агар унга бирон далил бўлса эди, масалан, кийикда биронта куйганга ўхшаш жароҳатни фақат уни ушлаганда топиш мумкин. Бу куйишдан бошқа нарсани ҳам эҳтимол этиш мумкин.\nШубҳанинг чегараси бир-бирига қарама-қарши икки эътиқоддан вужудга келган, икки эътиқод тақозо этган икки нарсадир.\nШубҳанинг мисоллари жуда кўп.\nҲалол ёки ҳаром сабабидан шубҳа. Бу тўрт қисмга бўлинади:\nБиринчи қисм – ҳалолнинг олдин маълум бўлиши, сўнг ҳалол этилган нарсада шакнинг вужудга келиши. Бундай шубҳадан четланиш вожиб. Бундай шубҳага келиш ҳаром этилган. Мисол учун бир овни кўриб, уни ярадор этди, у сувга қулади. Тасодифан уни ўлик ҳолда топди. Овчи унинг чўкиб ёки жароҳатдан ўлганини билмайди. Бу ҳаром. Чунки асл – ҳаромдир.\nИккинчи қисм – ҳалолни билиш ва ҳаромда шубҳа этиш. Асл ҳалол бўлади ва унга ҳукм этилган. Мисол: бир қуш учса, бир киши: «Агар шу учган қуш қарға бўлса, хотиним талоқ бўлсин», деб айтади. Бошқа бир киши ҳам: «Агар шу учган қуш қарға бўлмаса, хотиним талоқ бўлсин», дейди. Сўнг иш ноаниқ бўлади. Биз ҳар бир хотинда ҳаромни ҳукм этмаймиз. Лекин парҳезга биноан бу иккиси бу ишдан четга чиқиши ва хотинларини талоқ этиши бўлади.\nУчинчи қисм – асли ҳаром бўлиши, лекин гумоннинг ғолиблиги билан ҳалолни вожиб этадиган ҳолат вужудга келади. Бу шакли нарса, аммо ҳалоллиги ғолиб. Мисол: овга ўқ отади, ов кўздан ғойиб бўлади, сўнг овни топиб олади. Унда фақат камон ўқининг изи борлигини кўрди. Бу зоҳирда ҳалол. Чунки эҳтимол этиш бирон далилга асосланмаса, у васвасага киради. Аммо у овда урилганлик ёки бошқа жароҳат асари зоҳир бўлса, бу биринчи қисмга шомил бўлади.\nТўртинчи қисм – ҳалоллик маълум бўлиши, лекин шаръан эътиборли сабаб билан гумон ғолиблигида тўсатдан ҳаром бўлади. Мисол: бир кишининг ижтиҳоди бир муаййан аломатга суяниб, гумонсираб икки идишдан бирини нажосатга ҳукм этади. Бас, унда сув ичишни ҳаром этади. Шу каби унда таҳорат олишни ҳам ман этади.\nталабаси Пўлатов Отабек\n2305520cookie-checkҲалол ва ҳаромнинг даражалариno\nОлдингиХХ аср бошида Туркистонда публицистик чиқишлар ва муштарийлар саволларининг мавзу доирасиКейингиМулла Али Қорининг илмий меросларии


Мингтепанинг чанги ҳам азиз! – Mingtepa\nМингтепани туризм гавҳари деб атайди соҳа мутахассислари. Наҳотки, Мингтепада туризмни ривожлантириш мумкин бўлса? деган табиий савол туғулади.\nВатанимиз пойтахти Тошкентда ўтказилган халқаро туристик ярмаркаларнинг охирги 3 тасида иштирок этганимизда, Мингтепа ярмарка иштирокчиларида катта қизиқиш уйғотди. Бизга саволлар ёғилиб кетди: “Мингтепа қаерга жойлашган?, Хозир борсак бўладими?, Марҳаматда меҳмонхоналар борми?, Туристлар учун барча шароит яратилганми?, Шартнома тузсак бўладими?, Туристик маршурут билан танишсак бўладими?, Саёҳлар учун транспорт ташкил этилганми?, Мен хозирги вақитда 300 та сайёҳни олиб борсам бўладими?, Аҳолининг уйларида ҳам сайёҳлар учун шароитлар яратилганми?, Наҳотки булар эрамиздан авалги буюмлар бўлса?, Қойил, биз албатта бориб жойида тамошо қиламиз! … каби саволлар улардан баъзилари холос. Демак биз яшаётган юртга қизиқиш жуда катта.\nЯна бир гап, АҚШнинг Ўзбекистондаги элчиси Памела Спратлен хоним “O’zbekiston 24” телеканалига берган интервьюсида:\n“Бу ерда туризмни ривожлантириш учун бир нарсани таъкидлаш лозим: сайёҳ учун мамлакатнинг ўзи қизиқарли бўлиши керак. Ўзбекистон ана шундай қизиқарли давлатлар сирасига киради, Самарқанд ва Бухоро каби тарихий шаҳарлар ҳақида кўпчилик тасаввурга эга. Қадимий шаҳарларда ташриф буюрувчи сайёҳларга яратилаётган шароитлар ҳам ўсиб бормоқда. Аммо, мен кўпроқ, Ўзбекистоннинг чет элда машҳур бўлмаган шаҳарлари ҳақида гапиришни истардим. Масалан, Фарғона водийсидаги Мингтепа манзилгоҳини яқиндан томоша қилдим. Шубҳасиз, бу ҳам сайёҳларни қизиқтиради”.\n(Бизлар ўз юртимизни чет эллик мутахассислар каби юқори баҳолаш салоҳиятига эгамизми?! Ёки хали ҳам бу тупроқ тепаликка туристлар келармиди деб юраверамизми?)\nЧинданда Марҳамат туманидаги Мингтепа уникал ёдгорлиги, тарихий жойлар, зиёратгоҳлар, шифобахш булоқлар юртимизга сайёҳларни жалб этишда муҳим омил бўлиб хизмат қилишига яна бир бор амин бўлдик. Ушбу бебаҳо маданият дурдоналарини асраш ва чуқур ўрганиш борасида изчил ва кенг кўламли ишларни янада кучайтирмоқ зарур эканлиги ўз исботини топмоқда.\nЯна ўша халқаро ярмаркаларда Мингтепанинг туризмни ривожлантириш учун сайёҳлик салоҳияти, имкониятлари ва ноёб меъморий обидалари акс этган экспонатлар, видео роликлар тадбир қатнашчиларида катта таассурот қолдирди. Айниқса, Мингтепадан топилган тирнаб иккала томонига аскар, қуш ва кийик суръати туширилган сопол парчаси мутахассислар ва машхур кулолларни лол қолдирди.\nДовон ҳунармандлари ясаган буюмлар жозибаси, жилоси билан кўзни қувонтиради. Унда қадим тарихиимиз, аждодларимизнинг юксак интеллектуал ва ижодий салоҳияти ўз ифодасини топган, – дейди учтепалик кулол. – Биз хозир бундай сифатли сопол ярата олмаймиз. Эҳтимол, Мингтепанинг тупроғи юқори сифатли кулолчилик буюмларини ишлаб чиқаришга сабаб бўлгандир. Мен албатта бу тупроқдан сопол яратиб кўраман.\nУчтепалик уста кулолнинг фикрини Мингтепада қазишма ишларини олиб бораётган олимлар ҳам тасдиқладилар. Уларнинг айтишича бежизга бу ерда маҳобатли қалъалар қад кўтармаган. Чунки қалъаларнинг деворлари мустахкам бўлиши ва ўша давр мухим ҳисобланган сопол идишлар, хумлар ишлаб чиқариш учун юқори сифатли, ёпишқоқ ва салга емирилмайдиган метиндай тош қотувчи тупроқ керак бўлган. Бу соҳанинг билимдонлари ва моҳир усталари бўлган аждодларимиз катта пойтахт шаҳар қуришлари учун ҳам бу жойни танлаганлар. Сўзимизнинг тасдиғи – хозир ички қалъанинг ичидаги экинзорлар остидан кулолчилик буюмлари ишлаб чиқарувчи цехлар, қатлам-қатлам 1,7-2 метрли хумлар топилмоқда.\n(Шу мақсадда биз Мингтепа кулолчилик мактабини тикламоқчимиз. Кўпроқ бу хақида билмоқчи бўлсангиз телеграммдаги Кулолчилик гурухига ёки @mingtepa.uz каналига киринг).\nМарҳамат туманида объектив сабаблар (комуникация ва энергоресурслар) га кўра саноат деярли ривожланмаган. Шу сабабли, худудда иш жойига талаб катта. Бу муаммони ечишда туманнинг имкониятлари жуда кенг. Бу худуд Ўзбекистонда энг экологик тозза туман хисобланади. Тумандаги аждодларимиздан қолган катта бойлик – тарихий жойлар, зиёратгоҳлар, ёдорликлар ва шифобахш булоқлардан иқтисодий даромад олиш, янги иш ўринлари барпо этиш мақсадида унумли фойдаланса бўлади. Демак, туризм соҳасини ривожлантириб, ишсизлик муаммосини бартараф этиш, халқнинг турмуш фаровонлигига эришиш, ижтимоий ва маиший инфратузилмани барпо этиш мумкин. Шунингдек, Марҳамат тумани ўзининг бетакрор табиати, табиий ландшафти, шифобахш ҳаво оқими, айниқса бой тарихий мероси билан ажралиб туради. Ушбу худудда туризмнинг қишлоқ, агро, эко, адабиёт, тарих, зиёратгоҳ йўналишларини ташкил этиш имконияти мавжуд. Фақат Марҳамат туманининг ўзида 100 дан ортиқ тарихий ҳамда замонавий масканлар мавжуд.\nУлар орасида Мингтепа ўз маҳобати ва улуғворлиги билан бошқа ёдгорликлардан ажралиб туради. Археолог олимларнинг аниқлашларича унинг остида қадимий аъзим шаҳар ётибди. Чет эллик туристларда Мингтепага ва ундаги қазишмаларга қизиқиш жуда катта. Соҳа мутахассисларининг фикрича, Мингтепа археология ёдгорлиги дунё тамаддудининг бешикларидан бири сифатида туризмнинг қайноқ нуқталаридан бирига айланиши мумкин.\nОхирги 70 йил ичида бу қадимий маҳобатли ёдгорлик инсон омили билан катта бузилишларни бошидан кечирди. Хозир ҳам баъзилар халқимиз фахри бўлган бу ёдгорликдан “нима фойда, менга юз боғ маккапоя афзал” дегувчилар бор. Агар бирор хум топилиб қолса борми, ўзини инсон эканини унутадиганлар кўп. Шу заҳоти ўта қадрли хумни синдиради. Ичида бўлиши мумкин бўлган олтин вас-васга солади уни. Натижада, ичи тўла олтиндан қимматлироқ бўлган 3000 йиллик хум йўқ қилинади. Нима учун хум олтиндан қиммат? дерсиз. Олтин сарфланиб тугайди. Лекин хумни музейга топширсангиз, у тугамайди. Уни кўргани сайёҳлар юртимизга келади. Бизга даромад олиб кераверади, келаверади… Биз тарихимизни ва, албатта, халқимизни бойитишга хизмат қиладиган Мингтепа ёдгорлиги ва бошқа маданий мерос объектларини мухфаза қилишни яхшилашимиз зарур. Ер остида 10 метр маданий қатламга эга бўлган азим шаҳарни сақлашимиз, унга устидаги дарахтлар илдизлари билан зарар келтираётгнини фуқароларимизга тушунтиришмиз керак. Ахолида тарихий жойларга эътибор бериш, улардан ғурурланиш туйғуларини янада кучайтирмоғимиз лозим. Натижада, уларни келажак авлодга бус-бутун етказиш имконияти яратилади. Мингтепа ёдгорлиги ва тумандаги бошқа маданий мерос объектлари базасида туризмни ташкил этиш бўйича олиб бориладиган ва уни ривожлантириш ҳамда ушбу соҳада ишловчи кадрларни тайёрлаш, ҳудудда янги иш ўринлари яратишга эришилади, аҳолининг турмуш даражаси яхшиланади.\nБу йўлда “Мингтепа –маданий мерос” жамоат фонди ташкил этилди. Фонд томонидан маърифий, маданий тадбирлар ўтказиш, кўргазмалар, ўқув-семинарлар ташкил этиш, оммавий ахборот воситаларида кенг ёритиб бориш орқали тарғибот ишлари олиб борилмоқда.\n“Мингтепа –маданий мерос” жамоат фонди Ўзбекистон Республикаси Олий Мажлиси ҳузуридаги ННТ ва фуқаролик жамиятининг бошқа институтларини қўллаб-қувватлаш жамоат фонди давлат грантида қатнашиб, “Мингтепа-туризм гавҳари, янги иш ўринлари манбаи, чекка туман худудида ижтимоий ва маиший инфратузилма яратишга, аҳолининг турмуш даражасини яхшилашга қодир ёдгорлик” номли лойиҳа билан ғолиб бўлган эди. Ушбу лойиҳа доирасида 2018 йил 4 август куни “Мингтепа археология ёдгорлиги базасида туризмни ташкил этиш ва ривожлантириш истиқболлари” мавзусида ўқув-семинар ўтказилди.\nУшбу семинарга туманимиздан туризмга дахлдор бўлган барча ташкилотлардан вакиллар, хунармандлар, музейлардан, зиёратгоҳлардан ташкилотчилар таклиф этилди.\nШуниндек, семинарда Ўзбекистон Республикаси Туризмни ривожлантириш Давлат қўмитаси Андижон вилояти бошқармаси бошлиғи Адҳам Исмонов, Ўзбекистон Республикаси Маданият вазирлиги Маданий мерос объектларини муҳофаза қилиш ва улардан фойдаланиш илмий-ишлаб чиқариш бош бошқармасининг Андижон вилояти бўйича минтақавий давлат инспекцияси бошлиғи Бекзод Умаров, “Хунарманд” уюшмаси Андижон вилояти Мархамат тумани булими раҳбари Намунахон Курбонова, Марҳамат тумани туризмни ривожлантириш масалалари бўйича хоким ўринбосари Акбаржон Хаджаев иштирок этдилар. Шу билан бирга ўқув семинарда 100 га яқин иштирокчилар қатнашдилар. Ўқув-семинарда фаол иштирок этган бир қатор иштирокчилар фахрий ёрлиқлар билан тақдирландилар.\nУшбу ўқув-семинарда туманда туризмни ташкил этиш билан сайёҳларга хизмат кўрсатиш маданияти, туризм йўналишлари, меҳмонхона уйларини тайёрлаш, туризм кўпчилик ахолини банд қилиши тўғрисида марузалар тингланди. Хунармандлар махсулотлари, музейлар кўргазмалари ташкил этилди. Бўлажак кулоллар мактаби намойиш этилди. Ушбу тадбир иштирокчилар қалбига (ўзларининг такидлашларича!) бир чўғ бўлиб тушди. Ажаб эмас, бу чўғ алангага айланиб кетса. Нима бўлганида ҳам худудда туризмни ташкил этиш ва ривожлантиришга биринчи қадам қўйилмоқда.\nЯна бир гап эсимиздан чиқаётибди:\nЯпониялик олимлар бу йил Мингтепага келганларида, ёдгорликдан усти чанг бўлиб қайтдилар. Роса чанг бўлиб кетган кийимини тозалаш кераклигини айтганимизда, улар “тек қўйинглар. Бу дунёдаги энг азиз тупроқ! Бу Мингтепани чанги!!! Биз Японияга шундай олиб кетамиз” дедилар.\nАзиз юртдошим, Сизга-чи? Сизга қанчалар азиз Мингтепа чанги!?\nОртиқали Хусанов, Шахло Хусанова, “Мингтепа –маданий мерос” жамоат фонди.\nCategories:\tMarhamatga marhamat, Mingtepa haqida, Mingtepa OAV da, Turizm, Yangiliklar\t/ by admin 12.08.2018


Kutubxona - Anvar Obidjon. Oltin vasvasasi (hajviya) / Kiril\nSiz shu sahifadasiz: Anvar Obidjon. Oltin vasvasasi (hajviya) / Kiril\nАсар номи Олтин васвасаси (ҳажвия)\nОлтин васвасаси (ҳажвия)\nНеъмат Аминовнинг латифасидан илҳомландик.\n– Отаси, тушликка нима қилай?\n– И, и! – бир сесканиб тушиб, хотинига олайиб боқди Алирафиқ. – Кечаги маставони итялоққа тўквордингми? Ҳе, уволига қолгур!\n– Ана, турибди маставонгиз... бир коса чиқиб-чиқмайдиган.\n– Ичига қаттиқ нон бўктириб иситсанг, иккаламизгаям етади. Бор!\nХотин қошини зардали чимириб қўйиб, эшик сари юрди. Сўнг тўхтаб, яна ўгирилди:\n– Катта танаффус бўлса, ҳадемай Музробингиз ҳам жаланглаб кепқолса-чи?\nАлирафиқнинг лаб-лунжи асабий пирпираб, қисилган кўзларида ғазаб ялинланди:\n– Дадасининг рўзғорини алоҳида қилганимга уч йилдан ошсаям, боласидан қутулмадим. Бизга ўхшамади шу неваранг, мечкай қудангга тортди. Мактабида давлат текин овқат бериб турибди, шунга қаноат қилмайди-я. Уни сен талтайтиргансан. Бир тўғрам нон билан беш-ол... уч-тўртта туршак берсанг, етиб ортади. Бола тўйганини билмайди. Ўзи-ку биттагина неваранг бор, шуниям бўктириб ўлдирмагин, нопорсо.\nҚоқмоч нонга шимитилган маставонинг шифобахшлик хусусиятларини хотинига уқтириб-уқтириб овқатланиш Алирафиққа насиб этмади. Бозордаги паттачи ошнаси Қораболта етилган новвосни эслатувчи шопмўйлову кавушбурун кимсани эргаштириб келиб қолди. Салом-аликдан сўнг меҳмонни таништирди:\n– Бу киши шаҳарлик келинимнинг тоғаси. Отлари Ўзганбой. Шаҳарга кираверишдаги болохонали чойхонани сотволиб, ёнбошига дўкон ҳам қуряптилар.\n– Жуда яхши-да, жуда савоб иш бўпти-да, – дея меҳмон билан қайтадан қучоқлашиб кўришди Алирафиқ.– Бундан буён, ўтган-кетганда, ўзларини зиёрат қиптурарканмиз-да, а?\n– Бемалол, – бағбақалари узра ёйилган мўйловини тартибга солатуриб жавоб қилди Ўзганбой. – Ҳозирча еримиз рўсларники, ошимиз дўстларники, деганакан Мадаминбек.\nАлирафиқ махсус ҳужра калитини хотинининг чангалига қистиргач, дастурхон тансиқ таомлар кўргазмасига айланди. Меҳмон қўл чўзган нарса борки, мезбон шу заҳоти унинг таърифини келтира бошлар, «баҳузур» дея кўксига кафт босар, ора-сира ўзи ҳам у-бу неъматга шунчаки қўл урган бўлиб, «тавозе билан овқатланишда мендан ўрнак ол», дегандек, Қораболтага намунавор қараб қўярди.\nЎзганбой эса, охурнинг олдида турган бўрдоқининг ишини қилаверди. Дастурхоннинг меҳмон ўтирган тарафида пистаю бодом, олмаю анор пўчоқлари, ўригу шафтоли, гилосу ғайноли данаклари, узуму тарвуз уруғлари, беҳию нок қолдиқларидан янги «Олой тоғ тизмаси» пайдо бўла борди. Алирафиқнинг ичидан ичқиринди ўтаётганини ҳис этган Қораболта қондошига аста қочириқ қилди:\n– Шу мева-чева қурғурни еган саринг егинг келади-ю, одамнинг совуғини ошириб юбориши чатоқ-да.\n– Ҳа, кетидан чапламасини қилмасангиз, сўлакоғиз бўпқоласиз. Чапламада гап кўп, қуда. Мана, масалан, асал...\nМеҳмон у ёғини айтиб ўтирмай, асалли пиёлани олиб, қошиқчада сура-сура симиришга тушди. Юқига чой қуйиб ичди.\n– Баҳузур, баҳузур, – дея кафтини кўксига босди Алирафиқ. – Жиззахлик бир улфатимиз опкелувди. Нимай-чун туси оқ десам, янтоқнинг гулидан олингани шунақа бўлади, дейди.\nЎзганбой асални тинчитгач, қазига қўл чўзди. Тўртта парракни устма-уст тахлаб, бирваракай лунжига тиқди.\n– Баҳузур, – деди Алирафиқ товуши қалтираб. – Ҳар йили шундан ўттиз-қирқини эринмасдан Жаллавотдан опкеламан. Ишончли танишлар бор.\n– Тўғри қиласиз, – маъқуллаб бош ирғади меҳмон. – Биздагиларни ҳасибдан фарқи йўқ. Менам чимкентлик қадрдонлардан опкеламан, – кейин, мийиғида иржайганча киборланди. – Ҳа энди биз, бачканаланиб ўтирмай, бир олганда, юзта-юзталаб оламиз. Бир томони – чойхонамиздаги мижозлар, у томонини сўрасангиз – баланд курсиларни кўрган одаммиз. Хонадонимиздан ҳалиям казо-казоларнинг қадами аримайди.\nМеҳмоннинг мижозиситар чапламаси ёнғоқ-майизлар захирасини ғорат қилиш ила ниҳоясига етгандек туюлган эди. Пиёладаги қаймоқнинг пок-покиза эплаштирилиши тушунарсиз ҳол бўлди.\nНиҳоят, Ўзганбой биқинига ёстиқ суриб, вишиллаганича ёнбошлади. Қайноқроқ чой сўради. Мезбоннинг таърифлашича, укаси Покистон сафаридан олиб келган «султончой»нинг иккинчи пиёласини ғўлқиллатаётган маҳалда қорнидан момагулдиракка ўхшаш товушлар тарала бошлади-ю, бесарамжонланиб ўрнидан турди.\n– Хизмат бўлмаса, бизга обдаста ҳозирласалар, – деб қаттиқ кекирди у. – Баҳонада, томорқаниям бир томоша қилайлик.\nҚудалар томорқа тарафга ўтиб, деворлар ёқалаб экилган мевали дарахтларнинг даромадини чамалаб улгурмасларидан, илиқ сув қуйилган обдастани кўтариб Алирафиқ кириб келди.\nЎзганбой обдастани олибоқ, жойидан қўзғалди. Нарироқда тўхтаб, олчадан чўп синдириб, дўппининг четига гулдек қистирди-да, йўлида давом этди. Бундан бир таажжубланган Алирафиқ меҳмон, ҳожатхона бу ёқда қолиб, қийғос думбуллаган маккапоянинг ичига кириб кетганини кўриб, икки таажжубланди.\n– Қудангизни шаҳарлик десам, асли даштликлардан шекилли? – пичинг қилиб тиржайди у.\n– Ийқ, ғи-ғи-ғий, – ўзига хос елка силкитиб кулди Қораболта. – Тилла тишларидан биттаси илкиллаброқ қолган экан, кеча шавлага қўшиб ютворибди...\nАлирафиқ виқор билан сузилди:\n– Шунга шунчами? Биз тилла тақинчоқлардан қанчасини ундақароқ бўтакўзларга сепиб келдик. Қудангизнинг гапи осмонда-ю, қилган ишини кўриб...\nҚайсидир қўшни телевизўрининг овозини баландлатиб, уруш кино кўраётган бўлса керак, томорқа этаги тарафдан талатўп товушлар янграй кетди. Аввалига, ўзиюрар оғир замбараклар узуқ-юлуқ гумбирлади, кейин пулемёт ва автоматлар бири қўйиб, бири сайрашга тушди.\nУ ёқда уруш кино тугайверди, бу ёқдан меҳмон ҳам ҳолдан тойган жангчидек маккапоя ичидан чиқиб келди. Бўш обдастани тажангланган сиёқда четга отиб, артизонда совунлаб қўл ювди.\n– Дараги чиқдими? – унга яқин бориб ғудранди Қораболта.\nЎзганбой Алирафиқ томонга олазарак қараб қўйиб, қудасига ўқрайди. Тополмадим деган маънода бош тебратиб, шивирлади:\n– Ўчакишгандай, кўзойнагим меҳмонхонангизда қолиб кетибди.\nУчаласи яна ичкарига киришди. Паловхўрлик чоғида меҳмон мақсадга ўтиб, Алирафиқнинг дилидаги хижилликни ёзди. Бундан бир ой олдин эллик қоп девзира гуручни кўтарасига олиб, мелисаларнинг гаражига босиб қўйганиди, шунга харидор бўлиб келганакан. Бир қайнашиб, икки чайнашиб, охири баҳосини келишиб олишди.\nАлирафиқ меҳмонларни кузатибоқ, бир эмас, иккита обдастага сув тўлдириб, томорқа томонга ошиқди. Қўйларга хашак солаётган хотинда Алирафиқнинг бояги ҳолати такрорланди: қўшалоқ обдастадан бир таажжубланган бўлса, эри йўл-йўлакай олчадан чўп синдириб дўпписига қистирганидан икки, бора солиб макказорга шўнғиганидан уч таажжубланди.\nУзоқ вақтгача Алирафиқдан дарак бўлмади. Қош қорая бошлаб, хотини кечки овқатга чорлагандан кейин ҳам, орадан бир соатча ўтиб, тумтайган алфозда ташқарига чиқди.\n– Вой, мараз-эй! Вой, каламуш-эй! – дея ўзича бидирлади у. – Эринмасдан пухталаб кўмганини қаранг. На изини топасан, на исини.\n– Маккаларни обдасталаб суғордингизми, отаси? – эридан гап олиш умидида эҳтиётлик билан сўзлади хотин.\n– Э, бор, туппангга ўт қала!\nЎйлана-ўйлана, кўнгли кемтикланганича алламаҳалда зўрға кўзи илинган Алирафиқ, илк саҳарда дарвоза тақиллашидан эриниб уйғонди. Туриб бориб, дарвозани очди. Очди-ю, кўм-кўк «Нексия»нинг ёнида тиржаймаланиб турган Ўзганбойни кўриб, юраги ўпкасига чапланди.\n– Яна дийдор кўришиш насиб этганини қаранг, – без бўлиб сўз қотди Ўзганбой. – Қораболтаникидан шошиб чиқиб келаверибмиз. Бир чақирим юрмасданоқ, шунақанги пишиқдимки... Бур Алирафиқ ошнамникига, дедим.\n– Жа яхши бўпти-да, – қуллуқ қилди мезбон. – Баҳузур, меҳмон, баҳузур.\nБир қўлида тайёр чўп ва кўзойнак ушлаб олган Ўзганбойга яна сув илитиб берилди. У обдастани кўтариб томорқага ўтгач, ўзини тағин маккаларнинг орасига урди. Бирпасдан кейин «учир, учир, қушингни учир, бизга қараб қошингни учир» лапарини димоғида хиргойилаганича қайтиб чиқди. Қораболтага қия боқиб, ҳаммаси жойида дегандек кўз қисди. Артизоннинг олдига бориб, қўлини совунлаб юваркан, Алирафиққа юзланиб, лабининг бурчагида масхараомуз илжайди:\n– Товуғингиз кўпми дейман, Алирафиқ?\n– Товуқ боқмайман, – оқдуволдек гезарди Алирафиқ.– Нимайди?\n– Айтаман-да, – Қораболтага сирли қараб қўйиб, мезбонга эговланди Ўзганбой. – Макказорнинг титкиланмаган жойи қолмабди. Ё қўшни-пўшнининг товуқлари ораладимикин? Лаббай?\nАлирафиқнинг ранги энди бирдан кўкиш тус олди. Қораболта «Ийқ, ғи-ғи-ғий» қилиб кулишга тушди.\n"http://www.kutubxona.com/wiki/index.php?title=Anvar_Obidjon._Oltin_vasvasasi_(hajviya)_/_Kiril&oldid=2326" dan olindi


Қизиқ: Афғонистондаги фатхулла-гуленчиларнинг мактаблари Туркиядаги Маориф Вақфига берилади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n05:11 - Қизиқ: Афғонистондаги фатхулла-гуленчиларнинг мактаблари Туркиядаги Маориф Вақфига берилади\nТуркиянинг энг катта Миллиёт газетаси хабар беришича, Афғонистон ҳукумати бу мамлакатда фатхулла-гуленчилар тарафидан яратилган мактабларни Туркиянинг Маориф Вақфига ўтказиш учун махсус комиссия тузибди. Кеча бу комиссия шу масала бўйича матбуот конференцияси ҳам ўтказибди.\nАфғонистонда фатхулла-гуленцичларнинг қанча мактаби борлиги, у мактаблар нима учун Маориф Вақфига, феълан Туркия ҳукуматига ўтказилаётганининг сабаблари хабарда айтилмайди. Аммо, шундоқ ҳам тушунарлики, Туркия ҳукумати фатхулла-гуленчилар билан уруш деса бўладиган қарама-қаршиликка киргани сабабли, бу жамоанинг бошқа давлатлардаги мактабларини тортиб олиш йўлидан кетилмоқда. Бу йўл – тўғри йўлдир.\nАммо, муҳим бўлгани, бу мактабларнинг ўзида қандайдир ўзгаришлар бўладими? Бўлмаса керак, дейди мухбиримиз, улар Ражаб Эрдўғон жамоасининг қўлига ўтиб, ислом фанатизми ва экастремизмининг ўчоқлари бўлиб қолаверадилар. Аввалари ҳам кўп марта айтганимдек, фанатизм ва экстремизм билан терроризм ораси бир энликдир.\nЮқорида айтилган комиссия эса, Афғонистон Президенти Ашраф Ғанининг топшириғи билан Таълим, Ташқи Ишлар, Иқтисод ва Адлия вазирликларининг ҳамда Миллий Хавфсизлик Кенгаши ва Миллий Истиҳборат (русча - Разведка) Ташкилотининг вакиллари иштирокида тузилган экан. Миллий Хавфсизлик Кенгаши ва Миллий Истиҳборат Ташкилотининг вакиллари ўша комиссиягя кирилганидан ҳам тушуниш мумкинки, бу мактаблар идеология ўчоғи эканлигини Афғонистон раҳбарлари ҳам тушунадилар.\nМаълумки, Ўзбекистонда фатхулла-гуленчиларнинг мактаблари аллақачон ёпиб ташланган, уларни битиргандан кейин экстремизм йўлидан кетаётгани иддао қилинаётган бир қатор ўқувчилар тазйиқ остига олинган, баъзилари қамоққа ҳам ташланган эди


Абу Бакр разияллоҳу анҳу: Муртадларга қарши урушлардан олинадиган сабоқлар, ибратлар ва фойдалар\nBy Исмоил Муҳаммад Яъқуб on 10/08/2019 АБУ БАКР ТАРИХ ХУЛАФОИ РОШИДИНЛАР\nҒалаба сабаблари ва муваффақият шартларини вужудга келтириш\nАллоҳнинг дини ерда мустаҳкам ўрнашиши ва ғалаба қозониши ҳамда хавф-хатар ва қўрқув ҳолатининг тинчлик-омонлик ҳолатига ўзгариши Аллоҳ таолонинг ваъдасидир. Аммо бунинг учун мусулмонлар ғалабага олиб борадиган сабабларни ва муваффақият қозониш учун зарурий шартларни амалга оширишлари керак бўлади. Қуръони карим ғалабага эришиш ва уни ушлаб қолиш учун зарур шартларни очиқ баён қилган. Аллоҳ таоло айтади: “Аллоҳ таоло сизлардан иймон келтирган ва яхши амаллар қилганлар учун агар улар ёлғиз Аллоҳга ибодат қилсалар ва Унга бирор нарсани шерик қилмасалар, худди ўтмишда ўтган мўминларга қилганидек мушрикларнинг ерларига уларни ворис қилишни, улар учун Ўзи рози бўлган динни, яъни Исломни азиз ва ғолиб қилишни, уларнинг ҳолатларини қўрқувдан хотиржамликка ўзгартириб қўйишни ваъда қилди. Энди шундан кейин – мушрикларнинг ерларига эгалик, хотиржамлик, ғалаба ва тўла ҳукмронликка эришилгандан кейин ким Аллоҳга куфрони неъмат қилса, ўшалар Аллоҳнинг тоатидан чиқувчилардир. Аллоҳнинг раҳматига эришишларингиз учун намозни тўкис адо қилинглар, закотни ҳақдорларга беринглар, Пайғамбарга итоат қилинглар” (Нур сураси, 55, 56).\nДемак, ояти каримада айтилганидек, ғалабанинг шартлари қуйидагилар:\nиймон келтириш (барча маънолари ва барча рукнлари билан);\nсолиҳ амалнинг барча турларини қилиш;\nэзгулик ва яхшиликнинг ҳар қандай турига интилиш;\nибодатни кенг маъносида амалга ошириш;\nширкнинг ошкор ва махфий барча турларига қарши уруш очиш.\nҒалабани қўлда ушлаб туриш учун албатта намозни тўкис адо этиш, закотни ўташ ва Пайғамбар саллаллоҳу алайҳи ва салламга тўла итоат бўлмоғи зарур бўлади.\nАбу Бакр Сиддиқ ва бошқа рошид халифалар даврида ушбу шартларга тўла-тўкис амал қилинди. Аввало Аллоҳ таолонинг фазли, қолаверса Сиддиқ разияллоҳу анҳунинг қатъиятли бошқаруви умматни ғалабалар сари етаклади. Зеро, аъробийлар закотни улардан соқит қилинишини талаб қилишганида Абу Бакр Сиддиқ қатъиян рад этди, Усоманинг қўшинини йўлга чиқаришда қатъият кўрсатди, шариатга тўкис амал қилинишига қаттиқ эътибор қаратди, на катта, на кичик бирон нарсада дин душманларига асло ён бермади.\nАбдуллоҳ ибн Масъуд разияллоҳу анҳу айтади: “Биз Расулуллоҳ саллаллоҳу алайҳи ва саллам вафотларидан кейин шундай аҳволга тушган эдикки, агар Аллоҳ бизга Абу Бакр билан марҳамат кўрсатмаганида ҳалок бўлаёзган эканмиз. Биз закот беришдан бош тортганлар билан арзимас чорва моллари деб урушмаслик фикрида эдик, аммо Аллоҳ Абу Бакрни уларга қарши урушишга азму қарорли қилди. Аллоҳга қасамки, Абу Бакр уларга бор-будларидан маҳрум қилувчи уруш ёки шармандали сулҳдан бирини танлашдан бошқа ихтиёр қолдирмади”.\nАллоҳ таоло айтади: “Эй мусулмонлар, уларга қарши имкон қадар қурол-яроғ билан жанг ҳозирлигини кўрингизки, бу билан Аллоҳнинг душманлари ва ўз душманларингиз қалбига қўрқув соласиз ва сизларга ҳозирча адовати кўринмай турган ва сизлар билмайдиган, бироқ Аллоҳ уларнинг кимлигини яхши биладиган бошқа кимсаларни ҳам қўрқитиб қўясиз. Аллоҳ йўлида озми кўпми мол-дунё сарфласангиз, сизларга шу дунёнинг ўзида унинг ўрни тўлдириб берилади ва савоби қиёматга ҳам олиб қўйилади. Сизларга унинг ажридан бирор нарсани камайтириб зулм қилинмайди” (Анфол сураси, 60).\nҒалабага эришиш сабабларини йўлга қўйгани\nАбу Бакр Сиддиқ душман билан тўқнашишга етарлича руҳий-маънавий ва моддий тайёргарлик кўрди. Урушга сафарбарлик эълон қилди, байроқлар тикди, қўмондонлар тайин қилди, муртадлар билан ёзишмалар олиб борди, саҳобаларни муртадларга қарши урушишга, қурол-аслаҳа, от-улов йиғишга ундади, жангчиларни барча зарур ашёлар билан таъминлади, бидъат, жаҳолат ва хурофотга қарши курашди, шариатни ҳоким қилди, бирлик, бирдамлик ва бирлашиш пойдеворларини мустаҳкамлади, ҳаммани ўзига муносиб вазифаларга қўйди, Холид ибн Валидни қўшин қўмондонлигига, Зайд ибн Собитни Қуръонни жамлаш вазифасига, Абу Барза Асламийни ҳарбий жўнатмалар (почта) ишига бош этиб тайинлади ва ҳоказо. Қолаверса, хавфсизлик ва хабарлашув (медиа) ва бошқа жиҳатларга ҳам етарлича эътибор қаратди.\nШариат ҳукмига сўзсиз бўйсунгани\nСиддиқ разияллоҳу анҳу даврида саҳобалар шариат ҳукмларига сўзсиз бўйсунишлари натижасида Аллоҳ таоло уларга ғалаба ва иззат ато этди. Улар ўзлари ҳам, аҳли оилалари ҳам Аллоҳнинг ҳукмларига тўла-тўкис амал қилишарди, Аллоҳнинг шариати уларнинг ҳаётида тўла ҳоким эди. Бунинг эвазига Аллоҳ таоло уларни қувватлади, куч-қувватларини зиёда қилди ва уларга муртадлар устидан ғалаба берди, тинчлик-омонлик ва барқарорлик неъматини туҳфа этди. Аллоҳ таоло айтади: “Иймон келтирган ва иймонларини зулмга аралаштирмаган кишилар – ана ўшалар учун хотиржамлик ва омонлик бордир. Ана ўшалар ҳидоят топганлардир” (Анъом сураси, 82).\nАллоҳнинг Ўз динига ёрдам берганларга ёрдам бериши ҳақидаги қонунияти уларда рўёбга чиқди. Чунки Аллоҳнинг шариатига изчил амал қилувчиларга душманлари устидан ғалаба беришга Унинг Ўзи кафил бўлган. Аллоҳ таоло айтади: “Ким Аллоҳнинг динига ёрдам берса, албатта Аллоҳ унга нусрат-ғалаба беради. Шубҳасиз, Аллоҳ енгилмас қудратли ва ҳеч ким бас келолмайдиган кучлидир. Биз нусрат ваъдасини берганлар шундай кишиларки, агар уларга ерда имконият берсак ва уларни ерда ғолиб ва ҳукмрон қилсак намозни тўкис адо этадилар, закот берадилар, яхшиликка буюриб, ёмонликдан қайтарадилар. Барча ишларнинг оқибати Аллоҳгадир” (Ҳаж сураси, 40, 41).\nБашарият тарихи бўйлаб қачон бир жамоат Аллоҳнинг ҳидоятида барқарор турган бўлса, албатта Аллоҳ уларга куч-қудрат, ғалаба ва ҳукмронлик берган.\nАбу Бакр Сиддиқ разияллоҳу анҳу даврида барча фазилатларга кенг йўл очилди, барча разолатлар йўли ёпилди.\n “Ал-комил фит-тарих” (2/21).\n “Фий зилол ал-Қуръон” (4/270).\nAvvalgi maqolaМуслима аёлнинг бирламчи вазифалари (16)\nKeyingi maqola Эй иймон келтирганлар (10): Закотни ҳалол-пок нарсалардан бериш вожиб ва нопок нарсалардан бериш ҳаром